text:
Kasano a ti Sakripisio ni Jesus ket “Pangsubbot Kadagiti Adu”?
Sungbat ti Biblia
Ti sakripisio ni Jesus ket pamay-an ti Dios a mangispal, wenno mangisalakan, iti sangatauan manipud basol ken ipapatay. Tuktukoyen ti Biblia ti naiparukpok a dara ni Jesus kas gatad a pangsubbot. (Efeso 1:7; 1 Pedro 1:
Apay a kasapulan ti “pangsubbot kadagiti adu”?
Naparsua a perpekto, wenno awanan iti basol, ti immuna a tao a ni Adan. Addaan idi iti gundaway nga agbiag nga agnanayon ngem napukawna dayta gapu ta pinilina ti nagsukir iti Dios. (Genesis 3:
Naasian ti Dios kadagiti kaputotan ni Adan nga awanan namnama. (Juan 3:
Ania ti maaramidan ti subbot?
Iti Biblia, ti termino a “subbot” ramanenna ti tallo a banag:
Dayta ket bayad.—Numeros 3:
46, 47.
Dayta ket mangluk-at, wenno mangsaka.
—Exodo 21:30.
Dayta ket mangtupag iti gatad a bayadan, wenno mangabbong iti dayta. *
Usigen no kasano nga agaplikar dagitoy iti daton a subbot ni Jesu-Kristo.
Bayad. Kuna ti Biblia a dagiti Kristiano ket ‘nagatang iti maysa a gatad.’ (1 Corinto 6:20; 7:23) Dayta a gatad ket isu ti dara ni Jesus, a ‘pinanggatangna iti tattao maipaay iti Dios manipud iti tunggal tribu ken pagsasao ken ili ken nasion.’—Apocalipsis 5:8, 9.
Mangluk-at. Ti sakripisio ni Jesus ket mangipaay iti “pannakaluk-at [manipud basol] babaen ti subbot.”—1 Corinto 1:30; Colosas 1:14; Hebreo 9:15.
Mangtupag. Ti sakripisio ni Jesus ket eksakto a katupag ti napukaw ni Adan—maysa a perpekto a natauan a biag. (1 Corinto 15:21, 22, 45, 46) Kuna ti Biblia: “Ta no kasano a babaen ti kinasukir ti maysa a tao [ni Adan] adu ti naibilang a managbasol, kasta met a babaen ti panagtulnog ti maysa a persona [ni Jesu-Kristo] adu ti maibilangto a nalinteg.” (Roma 5:19) Daytoy ti mangilawlawag no kasano a ti ipapatay ti maysa a tao bayadanna ti subbot para iti adu a managbasol. Kinapudnona, ti sakripisio ni Jesus ket “katupag a subbot nga agpaay iti isuamin” a mangaramid kadagiti kasapulan nga addang tapno magunggonaanda iti dayta.—1 Timoteo 2:5, 6.
^ par. 11 Iti Biblia, ti orihinal a sasao a naipatarus kas “subbot” kaipapananna ti maysa a gatad, wenno banag a napateg, a naibayad. Kas pagarigan, ti Hebreo a berbo a ka·pharʹ kangrunaan a kaipapananna ti abbongan wenno “kalupkopan.” (Genesis 6:
Ammuem ti Ad-adu Pay
Ti Subbot—Kapatgan a Sagut ti Dios
Ania ti subbot? Kasanoka a mabenepisiaran iti daytoy?


c: text/html

text:
Calasiao, Pangasinan
Ti Calasiao ket maysa a primera klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Calasiao ket nabingbingay a politikal kadagiti 24 a barbaranggay.[2]
- Ambonao
- Ambuetel
- Banaoang
- Bued
- Buenlag
- Cabilocaan
- Dinalaoan
- Doyong
- Gabon
- Lasip
- Longos
- Lumbang
- Macabito
- Malabago
- Mancup
- Nagsaing
- Nalsian
- Poblacion East
- Poblacion West
- Quesban
- San Miguel
- San Vicente
- Songkoy
- Talibaew
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)

robotstxt: allowed

filter: keep


text:
Kiamba, Sarangani
Ti Kiamba ket maysa a primera klase nga ili ti probinsia ti Sarangani iti Filipinas.
Dagiti baranggay[urnosen | urnosen ti taudan]
Ti Kiamba ket nabingbingay a politikal iti 19 a barbaranggay.[2]
- Badtasan
- Datu Dani
- Gasi
- Kapate
- Katubao
- Kayupo
- Kling (Lumit)
- Lagundi
- Lebe
- Lomuyon
- Luma
- Maligang
- Nalus
- Poblacion
- Salakit
- Suli
- Tablao
- Tamadang
- Tambilil
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sarangani". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sarangani". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
1Nagsakit ti maysa a lalaki nga agnagan iti Lazaro. Agnaed ni Lazaro iti maysa nga ili a managan Betania a pagnanaedan met da Maria ken Marta. Kakabsat ni Lazaro ida. ( 2Daytoy Maria a kabsat ti masakit ti nangibukbok idi iti bangbanglo kadagiti saka ti Apo sana pinunasan iti buokna.) 3Nangibaon ngarud dagiti agkabsat iti mangipakaammo ken ni Jesus. “Apo,” pinaibagada, “masakit ti patpatgem a gayyem.” 4Idi mangngeg ni Jesus daytoy, kinunana, “Saan nga ipatay ni Lazaro ti sakitna. Maaramid daytoy tapno maidaydayaw ti Dios, ket isunto met ti pakaidayawan ti Anak ti Dios.” 5Ay-ayaten ni Jesus dagiti agkakabsat a Marta, Maria ken Lazaro. 6Nupay nadamagna a masakit ni Lazaro, nagyan pay laeng iti dua nga aldaw iti lugar a yanna. 7Kalpasanna, kinuna ni Jesus kadagiti adalanna, “Agsublitayo idiay Judea.” 8“Maestro,” insungbat dagiti adalan, “nabiit pay laeng a kayatdaka a batoen dagiti tattao sadiay. Apay nga inka manen sadiay?” 9“Saan aya nga adda sangapulo ket dua nga oras iti agmalem?” kinuna ni Jesus. “Saan a maitibkol ti tao no magna iti aldaw, ta makitana ti silaw ti lubong. 10Ngem maitibkol no magna iti rabii, ta awan ti lawag kenkuana.” 11Kalpasan ti panangibaga ni Jesus iti daytoy, insarunona a kinuna, “Matmaturog ni gayyemtayo a Lazaro, ngem innak riingen.” 12“Apo,” insungbat dagiti adalan, “no matmaturog laeng, umimbagto.” 13Kayat a sawen ni Jesus a natayen ni Lazaro ngem impagarupda a nagsao maipapan iti gagangay a pannaturog. 14Iti kasta, inlawlawag ni Jesus kadakuada, “Natayen ni Lazaro. 15Ngem gapu kadakayo, maragsakanak ta awanak iti ayanna, tapno mamatikayo. Ala, intayon iti yanna.” 16Kinuna ni Tomas (a managan Singin) kadagiti kaduana nga adalan, “Intayo met tapno mairamantayo ken ni Maestro a matay!” 17Idi sumangpet ni Jesus, nadamagna nga uppat nga aldawen a naitanem ni Lazaro. 18Agtallo a kilometro ti kaadayo ti Betania manipud Jerusalem, 19ket adu a taga-Judea ti napan nangliwliwa kada Marta ken Maria gapu iti ipapatay ti kabsatda a lalaki. 20Idi nadamag ni Marta a sumungsungad ni Jesus, rimmuar a nangsabat kenkuana. Ngem nagbati ni Maria iti uneg ti balay. 21Kinuna ni Marta ken Jesus, “Apo, no addaka koma ditoy idi, saan a natay ni kabsatko! 22Nupay kasta, ammok nga uray ita, ited ti Dios ti aniaman a dawatem kenkuana.” 23“Mapagungarto ni kabsatmo,” kinuna ni Jesus. 24“Ammok a mapagungarto inton maudi nga aldaw,” insungbat ni Marta. 25“Siak ti panagungar ken ti biag,” kinuna ni Jesus. “Ti siasinoman a mamati kaniak, uray no matay, agbiagto pay. 26Ket ti siasinoman nga agbiag ken mamati kaniak, pulos a dinto matay. Patiem daytoy?” 27“Wen, Apo,” insungbatna. “Patiek a sika ti Cristo, ti Anak ti Dios nga umay ditoy lubong.” 28Apaman a naisao ni Marta daytoy, nagsubli ket inayabanna a sililimed ni Maria a kabsatna. “Adda ni Maestro,” kinunana, “ket paayabannaka.” 29Idi mangngeg ni Maria daytoy, rimmuar a dagus a mangsabat ken Jesus. ( 30Saan pay a nakadanon ni Jesus iti barrio, ta adda pay laeng iti disso a nangsabatan kenkuana ni Marta.) 31Simmurot dagiti tattao nga adda iti balay a mangliwliwa ken ni Maria idi timmakder ken nagdardaras a rimmuar. Impagarupda a mapan agsangit ni Maria iti ayan ti tanem. 32Apaman a nakadanon ni Maria iti ayan ni Jesus, nagparintumeng iti sakaananna ket kinunana, “Apo, no addaka koma ditoy idi, saan a natay ni kabsatko!” 33Nakita ni Jesus nga agsangsangit ni Maria ken dagiti tattao a kimmuyog kenkuana. Natignay ti pusona ket kasta unay ti ladingitna. 34“Sadino ti nangitanemanyo kenkuana?” sinaludsod ni Jesus. “Umaymo kitaen, Apo,” insungbatda. 35Nagsangit ni Jesus. 36Iti kasta, kinuna dagiti Judio, “Kitaenyo ti napalalo a panangipategna kenkuana!” 37Ngem kinuna dagiti dadduma kadakuada, “Saan aya nga isu ti nangted iti panagkita iti daydi lalaki a bulsek? Nabalinanna koma met nga inlisi ni Lazaro iti patay.” 38Kasta unay manen ti ladingit ni Jesus idi umasideg iti tanem a rukib a naserraan iti bato. 39“Ikkatenyo ti bato,” imbilinna. Kinuna ni Marta a kabsat ti natay, “Apo, nabuyoken, ta uppat nga aldawnan a naitanem!” 40“Diak kadi imbaga kenka a no mamatika, makitamto ti dayag ti Dios?” kinuna ni Jesus. 41Inikkatda ti bato. Timmangad ni Jesus ket kinunana, “Ama, agyamanak ta impangagnak. 42Ammok nga ipangagnak a kanayon, ngem kunak daytoy gapu kadagitoy a tattao tapno patienda nga imbaonnak.” 43Kalpasan ti panangisaona iti daytoy, impukkawna, “Lazaro, rummuarka!” 44Rimmuar ni Lazaro. Naputipotan iti lupot dagiti ima ken sakana ken naabungotan ti rupana iti panio. “Warwarenyo dagiti patapatna,” kinuna ni Jesus, “ket palubosanyo.” 45Adu kadagiti tattao a simmarungkar ken Maria ti nakaimatang iti inaramid ni Jesus, ket namatida kenkuana. 46Ngem sumagmamano kadakuada ti napan kadagiti Fariseo ket impadamagda ti inaramid ni Jesus. 47Iti kasta, nakitaripnong dagiti Fariseo ken panguloen a papadi kadagiti kamkameng ti Sanhedrin. “Ania ti aramidentayo?” kinunada. “Adu ti nakaskasdaaw nga ar-aramiden daytoy a tao! 48No baybay-antayo, mamatinto dagiti amin a tattao kenkuana, ket umayto dagiti agtuturay a taga-Roma a mangdadael iti Templo ken iti entero a nasiontayo!” 49Ngem nagsao ti maysa kadakuada nga agnagan Caifas, ti Kangatoan a Padi iti dayta a tawen. “Awan ammoyo,” kinunana. 50“Saanyo aya a maawatan a nasaysayaat no matay ti maysa a tao, ngem ti madadael ti entero a nasion?” 51(Saanna a sinao daytoy a naknakemna, ngem agsipud ta isu ti Kangatoan a Padi iti dayta a tawen, impadtona ti ipapatay ni Jesus a maipaay kadagiti Judio 52ket saan laeng a gapu kadakuada no di ket tapno pagkaykaysaenna amin dagiti naiwaraswaras nga annak ti Dios.) 53Manipud iti dayta nga aldaw, nagtutulagan dagiti agtuturay a Judio a papatayenda ni Jesus. 54Isut’ gapuna a saanen a nagnagna a silalatak ni Jesus idiay Judea, ngem pimmanaw sadiay ket napan iti asideg ti let-ang, iti ili a managan Efraim. Nagyan sadiay agraman dagiti adalan. 55Asideg idin ti Fiesta ti Paskua ket adu a tattao a naggapu kadagiti barbarrio ti simmang-at idiay Jerusalem tapno aramidenda ti seremonia ti pannakadalus sakbay ti fiesta. 56Sinapsapulda ni Jesus ket idi naguurnongda idiay Templo, nagsisinnaludsodda, “Ania ti makunayo? Umay ngata makifiesta?” 57Imbilin dagiti panguloen a papadi ken dagiti Fariseo a no adda makaammo iti ayan ni Jesus, ipakaammona koma kadakuada tapno patiliwda.
Copyright
Learn More


text:
KAPITULO 113
Leksion Maipapan iti Kinagaget—Dagiti Talento
IMBAGA NI JESUS TI ILUSTRASION MAIPAPAN KADAGITI TALENTO
Idi kadua pay ni Jesus ti uppat nga apostolna iti Bantay Dagiti Olibo, imbagana kadakuada ti sabali pay nga ilustrasion. Sumagmamano nga aldaw sakbayna, idi adda ni Jesus idiay Jerico, imbagana ti ilustrasion maipapan kadagiti mina tapno ipakitana nga adayo pay ti Pagarian. Adu ti pagpadaanda iti ilustrasion nga ibagana ita. Dayta ket paset ti sungbatna iti saludsod maipapan iti kaaddana ken ti panungpalan ti sistema ti bambanag. Ipaganetget dayta a masapul a nagaget dagiti adalanna a mangusar iti naitalek kadakuada.
Kinuna ni Jesus iti ilustrasion: “Ti Pagarian ket mayarig met iti maysa a tao a mapan iti sabali a pagilian. Sakbay a pumanaw, inayabanna dagiti adipenna ket intalekna kadakuada dagiti sanikuana.” (Mateo 25:14) Impada ni Jesus ti bagina iti tao a napan iti sabali a pagilian “tapno makoronaan nga ari.” Ammo ngarud dagiti apostol a ni Jesus ti “tao” a matuktukoy iti ilustrasion.
Iti ilustrasion, sakbay a mapan ti tao iti sabali a pagilian, intalekna kadagiti adipenna dagiti napateg a sanikuana. Bayat ti tallo ket kagudua a tawen a ministeriona, impamaysa ni Jesus nga inkasaba ti naimbag a damag ti Pagarian ti Dios, ken sinanayna dagiti adalanna a mangaramid iti daytoy a trabaho. Pumanawen, ket agtalek nga itultuloyda nga aramiden ti trabaho a nangsanayanna kadakuada.
Iti ilustrasion, kasano nga inwaras ti tao dagiti sanikuana? Insalaysay ni Jesus: “Adda inikkanna iti lima a talento, adda met inikkanna iti dua, ken adda pay inikkanna iti maysa. Inikkanna ida sigun iti abilidadda, sa pimmanaw.” (Mateo 25:15) Ania ti aramiden dagiti adipen iti naitalek kadakuada? Nagagetda ngata a mangitrabaho iti kinabaknang ti apoda? Imbaga ni Jesus kadagiti apostol:
“Daydiay immawat iti lima a talento dagus nga innegosiona dayta ket nakaganansia iti lima. Daydiay met immawat iti dua nakaganansia iti dua. Ngem daydiay adipen nga immawat iti maysa inkalina ti kuarta ti apona.” (Mateo 25:
Kinuna ni Jesus: “Kalpasan ti napaut a tiempo, simmangpet ti apo ket nakikuenta kadagiti adipenna.” (Mateo 25:19) Inaramid ti dua nga immuna ti amin a kabaelanda, “sigun iti abilidadda.” Nagagetda ken inusarda a naimbag ti naitalek kadakuada. Dinoble ti naikkan iti lima a talento ti naited kenkuana, kasta met ti naikkan iti dua a talento. (Masapul idi nga agtrabaho iti agarup 19 a tawen ti maysa a trabahador tapno makabirok iti katupag ti maysa a talento.) Agpada ti komendasion ti apo iti tunggal maysa kadagitoy: “Nasayaat ti inaramidmo, naimbag ken matalek nga adipen! Matalekka iti sumagmamano a banag. Ipaaywankonto kenka ti adu a banag. Sumrekka ket makipagragsakka iti apom.”
Ngem naiduma ti imbagana iti inikkanna iti maysa a talento. Kinunana: “Apo, ammok nga estriktoka, apitem ti saanmo nga immula ken idulinmo ti saanmo nga intaep. Nagbutengak isu nga inkalik ti intedmo a talento. Isublikon kenka.” (Mateo 25:
Maitutop laeng daytoy nga adipen nga awagan ti apona iti “dakes ken sadut nga adipen.” Innala ti apona ti naited kenkuana ket intedna iti adipen a nagaget nga agtrabaho. Inlawlawag ti apona ti pagalagadanna: “Ti asinoman nga addaan, ad-adunto pay ti maited kenkuana ket aglaplapusananto. Ngem ti asinoman nga awanan, maalanto uray ti adda kenkuana.”
Adu ti pagpanunotan dagiti adalan ni Jesus, uray pay ti mainaig iti daytoy nga ilustrasion. Ammoda a nakapatpateg ti intalek ni Jesus kadakuada
Ngem maragsakan la ketdi dagiti apostol iti daytoy a pammatalged: “Ti asinoman nga addaan, ad-adunto pay ti maited kenkuana”!
Ammuem ti Ad-adu Pay
Apay a Mangaskasaba Dagiti Saksi ni Jehova iti Binalaybalay?
Ammuem no ania ti imbaga ni Jesus nga aramiden dagiti nagkauna nga adalanna.
Ti Maadal iti Ilustrasion Maipapan Kadagiti Talento
Ilawlawag daytoy nga artikulo ti baro a pannakailawlawag ti pangngarig maipapan kadagiti talento.


text:
Arhelia
Ti Arhelia i/ælˈdʒɪəriə/ (Arabiko: الجزائر, al-Jazā'ir; Berber ken Arheliano nga Arábiko: Dzayer wenno Ldzayer, opisial a ti Demokratiko a Republika ti Tattao ti Arhelia (Al Jumhuriyah al Jazairiyah ad Dimuqratiyah ash Shabiyah), ken pormal a makunkuna pay a kas ti Demokrata ken Popular a Republika ti Arhelia,[11] ket maysa a dakkel a pagilian idiay Maghreb a rehion iti Amianan a laud iti Aprika. Ti Arhel ket isu ti kapitolio ken kaaduan ti populasion a siudad.
Ti teritorio iti tatta nga aldawen nga Arhelia ket pagtaengan idi kadagiti adu a taga-ugma a kultura, a mairaman dagiti Ateriano ken Kapsiano a kultura. Ti lugarna ket tinurayan idi babaen dagiti adu nga imperio ken dinastia, a mairaman ti taga-ugma a Numida, Kartahineses, dagiti Romano, dagiti Bandalo, dagiti Bisansio, dagiti Arabo nga Umayyad, Berber Fatimids ken Almohads ken kalpasan dagitoy ti Turko nga Otomano.
Ti Arhelia ket maysa a semi presidential a republika a buklen dagiti 48 a probinsia ken dagiti 1541 a komuna. Nga adda ti populasion ti sumurok a 37 a riwriw, isu daytoy ti maika-34 a kaaduan ti populasion iti lubong. Daytoy ket maysa aliguistiko nga Arabo a pagilian nga adda pay dagiti dadduma a dialekto. Ti ekonomiana ket naibatay ti lana, a nagsagsagaba kadagiti Olandes a sakit. Ti Sonatrach, ti nailian a kompania ti lana, ket isu ti kadakkelan a kompania idiay Aprika. Ti Arhelia ket adda ti maikadua a kadakkelan a buyot idiay Aprika ken idiay Arabo a lubong, kalpasan ti Ehipto, ken estratihiko a kumaduaanna ti Rusia ken Tsina ken dagiti nagtaudan ti armas.
Nga adda ti dagup a kalawa iti 2,381,741 kuadrado kilometro (919,595 sq mi), ti Arhelia ket isu ti maikasangapulo a kadakkelan a pagilian iti lubong ken ti kadakkelan idiay Aprika.[12] Ti pagilian ket nabeddengan iti amianan adaya babaen ti Tunisia, iti daya babaen ti Libya, iti laud babaen ti Morocco, iti abagatan alaud babaen ti Lumaud a Sahara, Mauritania, ken Mali, iti abagatan adaya babaen ti Niger, ken iti amianan bababen ti Baybay Mediteraneo. Manipud idi 2012, ti Arhelia ket adda ti nakarkulo a populasion iti 37.1 a riwriw.[13] Ti Arhelia ket kameng ti Kappon ti Aprika, ti Arabo a Liga, OPEC ken ti Nagkaykaysa a Pagpagilian, ken maysa a nagbangon a kameng ti Kappon ti Arabo a Maghreb.
Etimolohia[urnosen | urnosen ti taudan]
Ti nagan ti pagilian ket naala manipud ti siudad ti Arhel. Ti sapasap a kaaduan nga etomolohia ket mangisilpo ti nagan ti siudad iti al-Jazā'ir (الجزائر, "Dagiti Isla"), ti napabassit a porma manipud ti daan a nagan ti siudad a Jazā'ir Banī Mazghanna (جزائر بني مزغنة, "Isoisla dagiti Mazghanna a Tribu"),[14][15] nga inpakat babaen dagiti mediebal a heograpo a kas ni al-Idrisi. Dagiti dadduma pay ket isurotda iti Ldzayer, ti Maghrebi nga Arabiko ken Berber para iti "Arhelia" a mabalin a maikabagian ti Zirid a Dinastia nga Ari a ni Ziri ibn-Manad ken ti nangbangon ti siudad iti Arhel.[16]
Pakasaritaan[urnosen | urnosen ti taudan]
Ti Arhelia ket nataenganen manipud idi 10,000 BC, a kas ti naibaga idiay Nailian a Parke ti Tassili. Dagiti patneng a tatato iti akin-amianan nga Aprika ket naisalsalumina a patneng a populasion, a tinawtawagan a kas dagiti Berber[17] babaen dagiti Griego ken dagiti Romano, ken kalpasan daytoy dagiti Arabo.
Paammo[urnosen | urnosen ti taudan]
- ^ Idiay Arhelia, Tamazight ket batay-linteg a mabigbigan a kas maysa a nailian a pagsasao. Ti Arhelino a gobierno ket mabigbiganna a dagiti sabsabali a kita iti Dagiti pagsasao a Berber idiay Arhelia ket nailian ken rehional a pagsasao a nasken a masalakniban. Ti opisial a nagan ti Alheria iti Berber ket dagiti sumaganad:
- Dagiti pagsasao a Berber, Tifinagh a naisuratan: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⴻⵔⴼⴻⵏⵜ ⵜⴰⵣⴰⵢⵔⵉⵜ
Dagiti nagibasaran[urnosen | urnosen ti taudan]
- ^ (28 Nobiembre 1996). Batay-linteg iti Arhelia, Art. 11 (iti Arabiko).Opisina iti Presidente iti Arhelia. Naala idi 15 Septiembre 2011.
- ^ (28 Nobiembre 1996). Batay-linteg iti Arhelia Art. 11. Opisina iti Presidente iti Arhelia. Naala idi 15 Septiembre 2011.
- ^ (28 Nobiembre 1996). Batay-linteg ti Arhelia Art. 3. Opisina iti Presidente iti Arhelia. Naala idi 21 Septiembre 2011.
- ^ a b c d Database (Septiembre 2011). "5. Reporta para kadagiti Napili a Pagilian ken Suheto". World Economic Outlook Database. Internasional a Pundo ti Panguartaan. Naala idi 8 Oktubre 2011.
- ^ Staff (n.d.). "Distribution of Family Income – Gini Index". The World Factbook. Central Intelligence Agency. Naiyarkibo manipud iti kasisigud idi 23 Hulio 2010. Naala idi 1 Septiembre 2009.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Mabalin kadi ti Nagkaykaysa a Pagarian ti agmaneho ti kanawan? mapa idiay BBC
- ^ Staff (10 Abril 2010). "Présentation de l'Algérie" (["Presentasion ti Arhelia"]) (iti Pranses). Ministro iti Ganganaet ken Europeano a Panakibiang ti Pransia. Naala idi 15 Septiembre 2011.
- ^ "L'Algérie crée une académie de la langue amazigh" (iti Pranses).
- ^ "La mondialisation, une chance pour la francophonie" (iti Pranses).
- ^ Radicati di Brozolo, Luca G. (1990). "Benemar v. Embahada iti Demokrata ken Popular Republika iti Arhelia". Amerikano a Warnakan iti Internasional a Linteg. 84 (2): 573–577. doi:10.2307/2203476.
- ^ CIA World Factbook. Naala idi 10 Hulio 2012.
- ^ Staff. "Population et Démographie" [Populasion ken dagiti Demograpiko] (iti Pranses). Opisina dagiti Nailian nga Estadistika ti Arhelia. Naala idi Septiembre 15, 2011.
- ^ al-Idrisi, Muhammad. Nuzhat al-Mushtaq.
- ^ Abderahman, Abderrahman (1377). Pakasaritaan ti Ibn Khaldun – Tomo 6.
- ^ Etymologie du toponyme "Aldjazair". Scribd.com. Naala idi 14 Mayo 2012.
- ^ Brett, Michael; Fentress, Elizabeth (1997). "Dagiti Berbers iti Kina-ugma". Dagiti Berber. Wiley-Blackwell. ISBN 978-0-631-20767-2. Naala idi 2 Pebrero 2010.
Dagiti silpo ti ruar[urnosen | urnosen ti taudan]
Midia a mainaig iti Arhelia iti Wikimedia Commons
- Arhelia
- Dagiti Arabo a republika
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian ti Baybay Mediteraneo
- Dagiti pagilian ken teritorio nga agsasao ti Pranses
- G15 a pagpagilian
- Dagiti estado a kameng ti GPAP
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti pagilian ti Amianan nga Aprika
- Dagiti republika
- Dagiti estado ken teritorio a nabangon idi 1962
- Dagiti pagilian ti Laud nga Aprika


text:
SUHETO ITI AKKUB | APAY A MAPASAMAK TI DAKES KADAGITI NAIMBAG A TATTAO?
No Ania ti Aramiden ti Dios iti Kinadakes
Nalawag nga ibaga ti Biblia no ania ti aramiden ni Jehova ken ti Anakna a ni Jesu-Kristo maipapan iti rigat a gapuanan ni Satanas a Diablo. Kuna ti Biblia: “Iti daytoy a panggep naiparangarang ti Anak ti Dios [ni Jesus], tapno dadaelenna dagiti aramid ti Diablo.” (1 Juan 3:8) Pukawenna ti agdama a sistema ti bambanag a napno iti kinaagum, gurang-gura, ken kinadakes. Inkari ni Jesus a mapagtalawto ni Satanas a Diablo, ti “agturay iti daytoy a lubong.” (Juan 12:31) No awanen ti impluensia ni Satanas, addanton nalinteg a baro a lubong ken agbalin ti daga a natalna a pagnaedan.—2 Pedro 3:13.
Komusta ngay dagidiay agar-aramid latta iti kinadakes? Panunotem daytoy a kari: “Dagiti napalungdo isuda ti agtaengto iti daga, ket dagiti awan pakababalawanna isuda ti mateddanto iti dayta. No maipapan kadagiti nadangkes, magessatdanto iti mismo a daga; ket no maipapan kadagiti nagulib, maalat-atdanto iti dayta.” (Proverbio 2:21, 22) Awanton ti impluensia dagiti dakes a tattao. Iti kasta a natalna a kasasaad, in-inutton a maikkat ti natawid a kinaimperpekto dagiti natulnog a tattao.—Roma 6:17, 18; 8:21.
Kasano a pukawen ti Dios ti kinadakes iti dayta a baro a lubong? Saan a babaen ti panangikkatna iti wayawaya nga agpili wenno pagbalinenna dagiti tattao a kas iti robot. Imbes ketdi, isurona kadakuada dagiti pagalagadanna ken tulonganna ida a mangilinteg iti pampanunot ken tigtignayda.
Ikkaten ti Dios ti amin a pakarigatan
Anianto ti aramiden ti Dios kadagiti di mapakpakadaan a kalamidad? Inkarina a dandanin iturayan ti Pagarianna ti daga. Ni Jesu-Kristo, ti dinutokan ti Dios nga Ari iti dayta a Pagarian, kabaelanna nga agasan dagiti masakit. (Mateo 14:14) Adda met pannakabalin ni Jesus a mangkontrol iti puersa ti nakaparsuaan. (Marcos 4:35-41) Gapuna, awanton dagiti rigat gapu kadagiti “di mapakpakadaan a pasamak.” (Eclesiastes 9:11) Inton agturay ni Kristo, awanton ti kalamidad a mapasaran dagiti tattao.—Proverbio 1:33.
Komusta met ti minilion a natay nga inosente a tattao? Sakbay a pinagungarna ti gayyemna a ni Lazaro, kuna ni Jesus: “Siak ti panagungar ken ti biag.” (Juan 11:25) Wen, adda pannakabalin ni Jesus a mangpagungar wenno mangbiag manen kadagiti natay.
No kayatyo ti agbiag iti lubong nga awan ti dakes a mapasamak kadagiti naimbag a tattao, adalenyo ti ad-adu pay maipapan iti pudno a Dios ken iti panggepna a masarakan iti Biblia. Maragsakan dagiti Saksi ni Jehova iti lugaryo a tumulong kadakayo a maaddaan iti kasta a pannakaammo. Naimpusuan nga awisendakayo a makisarita wenno agsurat kadagiti nangipablaak iti daytoy a magasin.


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Greece
Watch Tower Bible and Tract Society
Kifisias 77
GR 151 24 MAROUSI
GREECE
+30 210-619-7630
Panagpasiar
Lunes agingga iti Biernes
10:00 a.m., 11:30 a.m., ken 2:30 p.m.
Kapautna 1 oras
Trabaho iti Opisina
Agipatpatarus kadagiti literatura a naibatay iti Biblia iti lengguahe a Greek, Greek Braille, Greek Sign Language, ken Romany (agpadpada iti dialekto iti makin-amianan a Greece ken iti dialekto iti makin-abagatan a Greece). Mangimatmaton iti aktibidad dagiti Saksi ni Jehova iti Greece ken Cyprus.


text:
1915
Ti 1915 ket maysa a kadawyan a tawen a nangrugi iti aldaw ti Biernes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Marso[urnosen | urnosen ti taudan]
- Marso 27 – Robert Lockwood Jr., Amerikano a musikero (pimmusay 2006)
Agosto[urnosen | urnosen ti taudan]
- Agosto 29 – Ingrid Bergman, Sueko nga aktres (pimmusay 1982)
Pimmusay[urnosen | urnosen ti taudan]
Disembre[urnosen | urnosen ti taudan]
- Disiembre 15 – Magnolia Antonino, Filipina a politiko (pimmusay 2010)


text:
Agyamanka iti Kinaparabur ni Jehova
NAPARABUR a Dios ni Apo Jehova. (Sant. 1:17) Manipud iti nabituen a langlangit iti rabii agingga iti naraber a karuotan a nangabbong iti daga, ikankanta dagiti parsua ni Jehova ti kinaparaburna.—Sal. 65:12, 13; 147:7, 8; 148:3, 4.
Kasta unay ti panangapresiar ti salmista iti Namarsua isu a natignay a mangputar iti kanta a mangpadayaw kadagiti parsua ni Jehova. Basaem ti Salmo 104 ket kitaem no mariknam ti nariknana. Kinuna ti salmista: “Kantaakto ni Jehova iti intero a panagbiagko; mangipaayakto iti samiweng iti Diosko bayat nga addaak.” (Sal. 104:33) Kasta met kadi ti kayatmo nga aramiden?
KASAYAATAN NGA ULIDAN TI KINAPARABUR
Kayat ni Jehova nga agbalintayo a naparabur a kas kenkuana. Nangipaay met kadagiti rason tapno agbalintayo a naparabur. Usigem ti impaisuratna ken apostol Pablo: “Ibilinmo kadagidiay babaknang itoy agdama a sistema ti bambanag a saanda koma a napalangguad, ken isadagda ti namnamada, saan nga iti pagduaduaan a kinabaknang, no di ket iti Dios, a sibabaknang a mangipaay kadatayo iti amin a bambanag a pagragsakantayo; nga agaramidda iti naimbag, nga agbalinda a nabaknang iti nasayaat nga ar-aramid, nga agbalinda a naparabur, sisasagana a mangiranud, a sitatalged nga agurnongda maipaay iti bagbagida iti nasayaat a pamuon maipaay iti masanguanan, tapno mapetpetanda a sititibker ti pudpudno a biag.”—1 Tim. 6:17-19.
Idi insurat ni Pablo ti maikadua a naipaltiing a suratna iti kongregasion ti Corinto, impaganetgetna ti umiso a kababalin iti panangted. Kinunana: “Tunggal maysa aramidenna koma kas iti inkeddengna iti pusona, saan nga iti nadagsen a rikna wenno mapilpilit, ta ti Dios ayatenna ti naragsak a manangited.” (2 Cor. 9:7) Dinakamat pay ni Pablo dagiti matulongan iti sipaparabur a panangted: dagiti umawat, maipaay ti kasapulanda; ket dagiti nangted, mabendisionanda iti naespirituan.—2 Cor. 9:11-14.
Iti maudi a paset daytoy a suratna, dinakamat ni Pablo ti kangrunaan a mangipakita iti kinaparabur ti Dios. Insuratna: “Pagyamanan iti Dios gapu iti di mailadawan a sagutna nga awanan bayad.” (2 Cor. 9:15) Nalawag a ti sagut ni Jehova ramanenna ti amin a naimbag a banag nga inaramid ti Dios maipaay kadagiti adipenna babaen ken Jesu-Kristo. Saan a pulos mailadawan ti kasta unay a pateg dayta a sagut.
Kasanotayo a maipakita ti apresasiontayo iti amin nga inaramid ken aramidento pay ni Jehova ken ti Anakna para kadatayo? Ti maysa a pamay-an ket babaen ti sipaparabur a panangipaaytayo iti panawen, pigsa, ken sanikuatayo tapno masuportaran ti pudno a panagdayaw ken Jehova, bassit man wenno dakkel dayta.—1 Cron. 22:14; 29:3-5; Luc. 21:1-4.


text:
Palapag, Amianan a Samar
Ti Palapag ket maysa a maika-3 a klase nga ili iti probinsia ti Amianan a Samar iti Filipinas.
Dagiti baranggay[urnosen | urnosen ti taudan]
Ti Palapag ket politikal a nabingbingay iti 32 a barbaranggay.[2]
- Cabatuan
- Maragano
- Nipa
- Binay
- Mapno
- Paysud
- Talolora
- Monbon
- Pangpang
- Sumoroy
- Manajao
- Sinalaran
- Natawo
- Magsaysay
- Mabaras
- matambag
- Jangtud
- Nagbobtac
- Cabariwan
- Napo
- Sangay
- Capacujan
- Osmena
- Bangon
- Bagacay
- Aquino
- Asum
- Tambangan
- Tinampo
- Laniwan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Amianan a Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 14 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Amianan a Samar". Datos ti Populasion ti Ili. Dibision ti Panagsukisok ti LWUA. Naala idi 14 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
GAMENG MANIPUD ITI SAO TI DIOS | JOB 38-42
Makaay-ayo ken Jehova ti Panangikararag iti Sabsabali
Kinalikaguman ni Jehova nga ikararagan ni Job da Elifaz, Bildad, ken Zofar
Imbaga ni Jehova kada Elifaz, Bildad, ken Zofar a mapanda ken Job sa mangidatonda iti mapuoran a sakripisio
Naikalikagum ken Job nga ikararaganna ida
Nabendisionan ni Job kalpasan nga inkararaganna ida
Adu a bendision ti impaay ni Jehova ken ni Job gapu iti pammati ken panagibturna
Inikkat ni Jehova dagiti pakarigatan ni Job babaen ti panangipaayna iti nasayaat a salun-at
Ni Job ket immawat iti pudpudno a liwliwa kadagiti gagayyem ken kakabagianna iti amin a sinagabana
Pinagbalin manen ni Jehova a narang-ay ti biag ni Job, a namindua nga ad-adu ngem iti napukawna
Naaddaan manen ni Job ken ni baketna iti sangapulo nga annak
Nanayonan ti biag ni Job iti 140 pay a tawen ken nakitana ti uppat a henerasion ti pamiliana


text:
Mabigbigmo Kadi a Masapul a Mangsanayka?
“Ti naimbag a pammilin isu ti . . . itdek kadakayo.”—PROV. 4:2.
KANTA: 93, 96
1, 2. Apay a masapul a sanayentayo ti dadduma nga umawat kadagiti teokratiko nga annongen?
TI PANANGIWARAGAWAG iti naimbag a damag ti Pagarian ti kangrunaan a nakaibaonan ni Jesus. Nupay kasta, nangipaay iti tiempo tapno mangsanay kadagiti agbalin a pastor ken mannursuro. (Mat. 10:5-7) Nupay okupado ni Felipe kas maysa a manangaskasaba, sigurado a tinulonganna ti uppat nga annakna a babbai nga agbalin a nalaing a mangiranud ti kinapudno iti Biblia iti sabsabali. (Ara. 21:8, 9) Kasano kapateg ti kasta a panangsanay ita?
2 Iti intero a lubong, umad-adu a tattao ti umaw-awat iti naimbag a damag. Masapul a maawatan dagiti kabbaro a saan pay a nabautisaran ti kinapateg ti personal a panagadal iti Biblia. Masapul met a maisuroda a mangikasaba iti naimbag a damag ken mangisuro iti kinapudno. Kadagiti kongregasiontayo, masapul a maparegta dagiti kakabsat a lallaki nga agreggetda a mangragpat iti kualipikasion ti agbalin a ministerial nga adipen ken panglakayen. Babaen ti nasayaat a panangisuro, dagiti nataengan a Kristiano matulonganda dagiti kabbaro a rumang-ay iti naespirituan.—Prov. 4:2.
TULONGAN DAGITI KABBARO A MAADDAAN ITI BILEG KEN SIRIB MANIPUD ITI SAO TI DIOS
3, 4. (a) Kasano nga innaig ni Pablo ti panagadal iti Biblia iti nabunga a ministerio? (b) Sakbay a paregtaentayo dagiti iyad-adalantayo a maaddaan iti personal a panagadal iti Biblia, ania koma ti aramidentayo?
3 Kasano kapateg ti personal a panagadal iti Biblia? Maammuantayo ti sungbat iti sasao ni apostol Pablo kadagiti Kristiano idiay Colosas. Insuratna: “Saankami a namingga a mangikarkararag kadakayo ken agdawdawat tapno mapnokayo koma iti umiso a pannakaammo iti pagayatanna iti isuamin a sirib ken naespirituan a pannakaawat, tapno magnakayo a maikari ken Jehova iti panggep a panangay-ayo a naan-anay kenkuana bayat nga agtultuloykayo nga agbunga iti tunggal naimbag nga aramid ken rumang-ay iti umiso a pannakaammo iti Dios.” (Col. 1:9, 10) Babaen ti kasta a pannakaammo, kabaelan dagiti Kristiano a taga-Colosas ti magna a maitunos iti pagayatan ni Jehova ken naan-anay a maay-ayoda. Makatulong dayta tapno agtultuloyda nga “agbunga iti tunggal naimbag nga aramid,” nangruna ti panangikasaba iti naimbag a damag. Tapno naan-anay a makapagserbi ti maysa nga agdaydayaw ken Jehova, masapul a maaddaan iti regular a panagadal iti Biblia. Nasayaat a tulongantayo dagiti mayad-adalan iti Biblia a mangtarus iti dayta.
4 Tapno matulongantayo ti dadduma a magunggonaan iti personal a panagadal iti Biblia, masapul a kombinsidotayo nga umuna a napateg dayta. Kinapudnona, masapul a maaddaantayo a mismo iti nasayaat ken regular a panagadal iti Biblia. Gapuna, isaludsodtayo: ‘No adda mangibaga iti kapanunotanna a saan a maitunos iti pannursuro ti Biblia wenno adda agdamag kadagiti narigat a sungbatan a saludsod, masungbatak kadi dayta a naibatay iti Biblia? No mabasak no kasano a nagtultuloy da Jesus, Pablo, ken ti dadduma pay iti ministerio, pampanunotek kadi no kasano a makatulong ti panagtultuloyda iti panagserbik ken Jehova?’ Amintayo ket agkasapulan iti pannakaammo ken balakad manipud iti Sao ti Dios. Ket no ibagatayo iti sabsabali a dakkel ti nagunggonatayo iti personal a panagadaltayo iti Biblia, mabalin a maparegtada met nga agbalin a napasnek nga agadal iti Kasuratan tapno magunggonaanda.
5. Mangted iti singasing no kasano a tulongan dagiti kabbaro a maaddaan iti regular a personal a panagadal iti Biblia.
5 Nalabit maisaludsodyo, ‘Kasano a masanayko dagiti iyad-adalak a regular nga agadal iti Biblia?’ Ti nasayaat a pangrugian ket ti panangipakita kenkuana no kasano ti agsagana para iti panagadalyo. Mabalin nga ibagam a mangbasa iti paset ti apendise iti libro nga Ania a Talaga ti Isursuro ti Biblia? ken basaenna dagiti naisitar a teksto. Tulongam nga agsagana para kadagiti gimong tapno makapagkomento. Paregtaem a basaenna ti tunggal ruar ti Pagwanawanan ken Agriingkayo! No magun-odan iti lengguahena ti Watchtower Library wenno Watchtower ONLINE LIBRARY, ipakitam no kasano nga usaren dayta tapno masungbatan dagiti saludsodna maipapan iti Biblia. Babaen kadagita a tulong, mabalin a maragsakanto ti iyad-adalam a personal nga agadal iti Sao ti Dios.
6. (a) Kasano a matulongam ti iyad-adalam a mangpatanor iti naimpusuan a panagayat iti Biblia? (b) No mapatanor ti iyad-adalam ti naimpusuan a panagayatna iti Biblia, ania ti mabalin nga aramidenna?
6 Siempre, saantayo koma a piliten ti asinoman nga agbasa ken agadal iti Biblia. Imbes ketdi, usarentayo dagiti alikamen nga ipapaay ti organisasion ni Jehova tapno tulongantayo dagiti iyad-adalantayo a mangipateg iti Biblia. Inton agangay, ti napasnek nga agad-adal mabalin a mariknana ti kas iti narikna ti salmista a nangikanta: “Ti iyaadani iti Dios naimbag kaniak. Iti Soberano nga Apo Jehova insaadko ti kamangko.” (Sal. 73:28) Tumulong ti espiritu ni Jehova kadagitoy a napinget ken manangapresiar nga agad-adal ti Biblia.
SANAYEN DAGITI KABBARO A MANGASABA KEN MANGISURO
7. Kasano a sinanay ni Jesus dagiti mangikasaba iti naimbag a damag? (Kitaen ti ladawan iti rugi ti artikulo.)
7 Iti Mateo kapitulo 10, mabasatayo dagiti instruksion nga inted ni Jesus kadagiti 12 nga apostolna. Imbes a nalawa ti saklawen ti ibagana, dagiti espesipiko a banag ti dinakamatna. [1] Dimngeg dagiti apostol bayat nga insuro ni Jesus ti epektibo a panangasaba. Kalpasanna, napanda nangasaba. Babaen ti panangpaliiwda iti pamay-an ni Jesus, nagbalinda idi agangay a nalaing a mangisuro iti kinapudno iti Biblia. (Mat. 11:1) Masanaytayo met dagiti iyad-adalantayo iti Biblia nga agbalin nga epektibo a mangasaba iti naimbag a damag. Usigentayo ita ti dua a pamay-an tapno matulongantayo ida.
8, 9. (a) Kasano a nakisarita ni Jesus kadagiti indibidual iti ministeriona? (b) Kasano a matulongantayo dagiti kabbaro a makisarita kadagiti tattao kas iti inaramid ni Jesus?
8 Makisarita kadagiti tattao. Masansan a nakisarita ni Jesus kadagiti indibidual maipapan iti Pagarian. Kas pagarigan, nagsayaat ken nabunga ti pannakisaritana iti babai iti bubon ni Jacob iti asideg ti siudad ti Sicar. (Juan 4:5-30) Nakisarita met ken Mateo Levi, maysa nga agsingsingir iti buis. Bassit laeng ti nadakamat iti Ebanghelio maipapan iti dayta, ngem inawat ni Mateo ti awis ni Jesus nga agbalin a pasurotna. Nangngeg ni Mateo ken ti dadduma ti napaut a panagpalawag ni Jesus bayat ti padaya iti balay ni Mateo.—Mat. 9:9; Luc. 5:27-39.
9 Iti sabali a gundaway, nainggayyeman ti pannakisarita ni Jesus ken Natanael, nga addaan idi iti negatibo a panangmatmat kadagiti taga-Nazaret. Nupay kasta, natignay ni Natanael a mangbalbaliw iti kapanunotanna. Kayatna a maammuan ti ad-adu pay maipapan iti isursuro ni Jesus, a taga-Nazaret. (Juan 1:46-51) Nasayaat ngarud a sanayentayo dagiti kabbaro a manangaskasaba a makisaritada a nainggayyeman ken naalumamay kadagiti tattao. [2] Maragsakan dagiti tultulongantayo a makakita no kasano a dumngeg dagiti nasingpet a tattao no mangipakitatayo iti personal nga interes ken nasayaat ti panagsasaotayo.
10-12. (a) Kasano a tinulongan ni Jesus ti dadduma a maaddaan iti interes iti naimbag a damag? (b) Kasano a matulongantayo dagiti kabbaro nga agbalin a nalaing a mangisuro kadagiti kinapudno iti Biblia?
10 Parayrayen ti interes. Ababa laeng ti tiempo ni Jesus a mangiringpas iti ministeriona. Nupay kasta, nangipaay iti tiempo a mangparayray iti interes dagiti tattao iti naimbag a damag. Kas pagarigan, insuro ni Jesus dagiti tattao, a nagusar iti bangka kas entabladona. Iti dayta a gundaway, babaen ti milagro, tinulonganna ni Pedro a makakalap iti adu nga ikan ket imbagana kenkuana: “Manipud ita agkalapkan iti tattao a sibibiag.” Ania ti resulta dagiti sasao ken tigtignay ni Jesus? Ni Pedro ken dagiti kakaduana “insublida dagiti barangay iti daga, ket binaybay-anda ti amin a banag ket simmurotda ken [Jesus].”—Luc. 5:1-11.
11 Naginteres iti pannursuro ni Jesus ni Nicodemo, maysa a miembro ti Sanhedrin. Kayatna nga ad-adu pay ti maammuanna ngem mabuteng iti ibaga ti dadduma no makitada a makisarsarita ken Jesus. Saan a nainget ni Jesus iti tiempona ken nangiwaya iti panawenna. Nakisarita ken Nicodemo iti rabii tapno saan a makita dagiti tattao. (Juan 3:1, 2) Ania ti masursurotayo kadagitoy a salaysay? Nangipaay iti tiempo ti Anak ti Dios a mangpabileg iti pammati dagiti indibidual. Gapuna, nagagettayo koma nga agsarungkar ken mangyadal iti Biblia kadagiti interesado.
12 Mabalin nga agbalin a nalaing a mangisuro iti kinapudno iti Biblia dagiti kabbaro no kaduaentayo ida a mangasaba. Matulongantayo ida a laglagipenda dagiti nangipakita iti uray bassit laeng nga interes. Mabalintayo nga awisen dagiti kabbaro a mangaskasaba a kuyogendatayo no agsarungkar ken mangyadaltayo iti Biblia. Dagita a panangsanay ken pammaregta ti sigurado a mangtignay kadagiti bassit pay ti kapadasanda a mangaskasaba a mangpatanor iti interes ti dadduma ken maaddaan iti bukodda nga iyad-adalan iti Biblia. Masursuroda met ti agbalin a naanus ket maitultuloyda ti ministerioda.—Gal. 5:22; kitaen ti kahon a “ Napateg ti Panaganus.”
SANAYEN DAGITI KABBARO NGA AGSERBI KADAGITI KAKABSAT
13, 14. (a) Ania ti makunam kadagiti nangaramid iti dakkel a sakripisio para iti sabsabali a nairekord iti Biblia? (b) Ania dagiti praktikal a pamay-an a masanaymo dagiti kabbaro a mangaskasaba ken dagiti agtutubo a mangipakita iti ayatda kadagiti kakabsat?
13 Ipaganetget dagiti salaysay ti Biblia ti pribilehiotayo a mangipakita iti “nainkabsatan a panagayat” ken panagserbi iti maysa ken maysa. (Basaen ti 1 Pedro 1:22; Lucas 22:24-27.) Inted ti Anak ti Dios ti isuamin, agraman ti biagna, a nagserbi iti sabsabali. (Mat. 20:28) Ni Dorcas ket “aduan iti naimbag nga ar-aramid ken sagsagut ti asi.” (Ara. 9:36, 39) Ni Mary, a kabsat a taga-Roma, ket nagaget nga agsaksakripisio para kadagiti kakabsat iti kongregasionna. (Roma 16:6) Kasanotayo a matulongan dagiti kabbaro tapno maawatanda ti kinapateg ti panangtulong kadagiti kakabsatda?
14 Mabalin nga ikuyog dagiti kakabsat nga aduan kapadasan dagiti kabbaro a bumisita kadagiti masakit ken kadagiti lallakay ken babbaket. No maitutop, mabalin nga ikuyog dagiti nagannak ti annakda kadagita nga ibibisita. Mabalin nga ikuyog dagiti panglakayen ti dadduma a mangbisita kadagiti nataengan tapno siguraduenda no adda taraonda ken no nasayaat wenno natalged met laeng ti pagtaenganda. Kadagitoy a pamay-an, masursuro dagiti agtutubo ken dagiti kabbaro ti mangipakita iti kinaimbag iti sabsabali. Bayat ti panangasaba, maysa a panglakayen ti bimmisita iti apagbiit kadagiti Saksi nga agnanaed iti bario a sakup ti teritoriada tapno komustaenna ida. Nasursuro ti agtutubo a lalaki a kanayon a kaduana a masapul a marikna ti amin a miembro ti kongregasion a maay-ayatda.—Roma 12:10.
15. Apay a nagpateg a maaddaan dagiti panglakayen iti interes iti panagrang-ay dagiti kakabsat a lallaki iti kongregasion?
15 Gapu ta us-usaren ni Jehova dagiti lallaki kas mannursuro iti kongregasion, nakapatpateg a parang-ayen dagiti kakabsat a lallaki ti abilidad nga agpalawag. No maysaka a panglakayen, mabalinmo kadi a denggen ti maysa a ministerial nga adipen bayat a sanayenna ti palawagna? Babaen ti tulongmo, mabalin a mapasayaatna ti abilidadna a mangisuro iti Sao ti Dios.—Neh. 8:8. [3]
16, 17. (a) Ania ti nagustuan ni Pablo iti panagrang-ay ni Timoteo? (b) Kasano nga epektibo a masanay dagiti panglakayen dagiti agbalinto a papastor iti kongregasion iti masanguanan?
16 Adu a mangipastor ti kasapulan iti kongregasion Kristiano, ket masapul a masanay ita dagiti mangaramidto iti dayta a trabaho. Dinakamat ni Pablo ti pamay-an ti panangsanay idi imbagana ken Timoteo: “Sika, . . . anakko, agtultuloyka a gumun-od iti bileg iti di kaikarian a kinamanangngaasi a mainaig ken Kristo Jesus, ket ti bambanag a nangngegmo kaniak buyogen ti pammatalged ti adu a saksi, dagitoy a banag italekmo kadagiti matalek a lallaki, a kalpasanna, makaanayto a kualipikado a mangisuro iti sabsabali.” (2 Tim. 2:1, 2) Nakasursuro ni Timoteo idi nakipagtrabaho ken Pablo, a maysa a panglakayen. Kalpasanna, dagiti pamay-an ni Pablo ket inyaplikar ni Timoteo iti ministeriona ken iti dadduma pay a paset ti sagrado a panagserbi.—2 Tim. 3:10-12.
17 Saan a binaybay-an ni Pablo a masanay lattan ni Timoteo a bukodna. Imbes ketdi, inkuyogna ti baro a ni Timoteo. (Ara. 16:1-5) Matulad dagiti panglakayen ni Pablo no ikuyogda dagiti ministerial nga adipen bayat ti panagipastorda no maitutop. No kasta, makita dagitoy a kakabsat ti pammati, kinaanus, ayat, ken pamay-an ti panangisuro a makalikaguman kadagiti Kristiano a manangaywan. Makatulong dayta iti panangsanay kadagiti agbalinto a papastor iti “arban ti Dios.”—1 Ped. 5:2.
TI KINAPATEG TI PANANGSANAY ITI SABSABALI
18. Apay a napateg koma kadatayo a sanayentayo ti sabsabali iti panagserbi ken Jehova?
18 Nakapatpateg ti panangsanay iti sabsabali gapu ta umad-adu ti panagkasapulan ken gundaway nga agserbi ken Jehova. Nagsayaat ken agaplikar pay laeng ita ti pamay-an ti panangsanay nga impaay da Jesus ken Pablo. Kayat ni Jehova a masanay a naimbag dagiti adipenna ita para kadagiti teokratiko nga annongen. Inikkannatayo ti Dios iti pribilehio a tumulong kadagiti bassit pay ti kapadasanda tapno mapatanorda ti abilidad a mangitungpal iti trabaho iti kongregasion. Bayat a dumakdakes ti lubong ken umad-adu ti gundaway a mangasaba, ad-adda pay nga agbalin a napateg ken talaga a kasapulan dagita a panangsanay.
19. Apay a kombinsidotayo koma nga agballigi ti panagreggettayo a mangsanay iti sabsabali nga agserbi ken Jehova?
19 Siempre, agkasapulan iti tiempo ken panagregget ti panangsanay. Ngem tulongannatayo ni Jehova ken ti dungdungnguenna nga Anak ken ikkannatayo iti sirib a mangsanay. Maragsakantayo a makakita kadagiti tultulongantayo nga ‘agtrabaho a sipipinget ken umag-agawa.’ (1 Tim. 4:10) Itultuloytayo koma ti rumang-ay iti naespirituan iti panangaramidtayo iti sagrado a panagserbi ken Jehova.
^ [1] (parapo 7) Karaman kadagiti bambanag nga imbaga ni Jesus dagiti sumaganad: (1) Ikasaba ti umiso a mensahe. (2) Makontento kadagiti probision ti Dios. (3) Liklikan ti makisupiat iti bumalay. (4) Agtalek iti Dios no makasarak kadagiti bumusbusor. (5) Saankayo nga agbuteng.
^ [2] (parapo 9) Adda dagiti nagsasayaat a singasing iti libro a Magunggonaan iti Teokratiko nga Eskuelaan ti Panagministro, p. 62-64, maipapan iti pannakisarita kadagiti tattao iti ministerio.
^ [3] (parapo 15) Ilawlawag ti libro a Magunggonaan iti Teokratiko nga Eskuelaan ti Panagministro, p. 52-61, dagiti kualidad a kasapulan para iti epektibo a panagpalawag iti publiko.


text:
Plantilia:PAGENAMEBASE
PAGENAMEBASE
Panagusar[urnosen ti taudan]
Daytoy a plantilia ket mangisubli iti agdama a
{{PAGENAME}} ken saan a mainayon iti ania man a panangilawlawag (teksto iti parentesis).
kas iti
{{PAGENAMEBASE}} iti panid ti
Pamilia (biolohia) mangisubi ti
Pamilia
Daytoy ket mabalin pay a mangipasa ti maysa a pagpilian a parametro ti panid:
{{PAGENAMEBASE|foo (bar)}}→ "foo"
{{PAGENAMEBASE|foo bar}}→ "foo bar"
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
1Iti dayta a kanito, immasideg dagiti adalan ken ni Jesus ket sinaludsodda, “Siasino ti kangrunaan iti Pagarian ti Langit?” 2Nangayab ni Jesus iti ubing, pinagtakderna iti sangoananda 3ket kinunana, “Laglagipenyo a dikayto makastrek iti Pagarian ti Langit no dikay agbalbaliw ken agbalin a kas kadagiti ubbing. 4Siasinoman nga agpakumbaba ken agbalin a kas iti daytoy nga ubing, isu ti kangrunaan iti Pagarian ti Langit. 5Ket ti siasinoman nga umawat iti maysa kadagiti kakastoy nga ubbing gapu kaniak, siak ti awatenna.” 6“No adda siasinoman a pakaigapuan ti panagbasol ti maysa kadagitoy nga ubbing a mamati kaniak, nasaysayaat koma a maigalut ti dakkel a gilingan a bato iti tengnged dayta a tao sa mailemmes iti taaw. 7Asi pay ti lubong gapu ta adda dagiti bambanag a pakaigapuan ti pannakapukaw dagiti tattao iti pammatida! Umay a di bumurong dagitoy a sulisog, ngem asi pay ti tao a pakaigapuanda! 8“No ta imam wenno ta sakam ti pakaigapuan ti panagbasolmo, putdem ket ibellengmo! Nasaysayaat a pawad wenno pukolka a sumrek iti biag nga agnanayon ngem ti addaanka iti dua nga ima ken dua a saka ket maitappuakka iti agnanayon nga apuy. 9No ta matam ti pakaigapuan ti panagbasolmo, suatem ket ibellengmo! Nasaysayaat a buldingka a sumrek iti biag nga agnanayon ngem ti addaanka iti dua a mata ket maitappuakka iti apuy idiay infierno.” 10“Kitaenyo diyo laisen ti uray maysa kadagitoy nga ubbing. Ibagak kadakayo a dagiti anghelesda idiay langit, kankanayon nga addada iti imatang ni Amak nga adda sadi langit. 12“Ania ti makunayo? Ania ti aramiden ti maysa a tao nga addaan sangagasut a karnero no mapukaw ti maysa kadakuada? Panawanna dagiti siam a pulo ket siam nga agar-arab iti turod ket mapanna sapulen ti napukaw a karnero. 13Ibagak kadakayo a no masapulanna, ad-addanto ti ragsakna iti daytoy a karnero ngem kadagiti siam a pulo ket siam a saan a napukaw. 14Kasta met a di kayat ni Amayo sadi langit a mapukaw ti uray maysa kadagitoy nga ubbing.” 15“No makabasol kenka ti kabsatmo, inka kenkuana ket ilawlawagmo ti nagbasolanna. Ngem aramidem daytoy no duduakayo. No dumngeg kenka, napasublimon ti kabsatmo. 16Ngem no dina aklonen ti basolna, mangikuyogka iti maysa wenno dua a kaduam tapno, kas nailanad iti Nasantoan a Surat, ‘Mapatalgedan ti amin a pammabasol babaen iti pammaneknek ti dua wenno tallo a saksi.’ 17Ngem no dina denggen ida, ipakaammom iti iglesia. Ket no dina latta denggen ti iglesia, ibilangmon dayta a kabsat a kas maysa a ganggannaet wenno agsingsingir iti buis.” 18“Ibagak ngarud kadakayo: Ti aniaman nga iparityo ditoy daga, maiparitto met idiay langit; ket ti aniaman nga ipalubosyo ditoy daga, maipalubosto met idiay langit. 19“Adda pay ibagak kadakayo: No pagnummoan ti dua kadakayo ditoy daga ti aniaman a dawatenyo, itedto kadakayo ni Amak sadi langit. 20Ta no sadino ti ayan ti dua wenno tallo nga aguummong gapu iti naganko, addaak kaduada sadiay.” 21Napan ni Pedro ken ni Jesus ket sinaludsodna, “Apo, mamin-ano a pakawanek ti kabsatko nga agbasbasol kaniak? Mamimpito?” 22Kinuna ni Jesus, “Saan laeng a mamimpito no di ket mamimpitopulo a pito. 23Ta ti Pagarian ti Langit mayarig iti kastoy: Adda idi maysa nga ari a nangikeddeng a makikuenta kadagiti agserserbi kenkuana. 24Idi mangrugi a makikuenta, inyegda kenkuana ti maysa nga adipen a nakautang iti sangapulo ribu a talento. 25Awan ti umanay a pagbayadna. Tapno makabayad, imbilin ti ari a mailako a kas tagabu agraman ti asawana, annakna ken amin a sanikuana. 26“Nagparintumeng ti adipen iti sangoanan ti ari ket nagpakpakaasi. ‘Anusannak kadi,’ kinunana, ‘ta bayadakto amin nga utangko.’ 27“Naasian ti ari iti adipen ket pinakawanna ti utangna sana pinagawid. 28“Rimmuar ti lalaki. Nasarakanna ti padana nga adipen a nakautang kenkuana iti sangagasut a denario. Tiniliwna sana binekkel. ‘Bayadam ti utangmo,’ kinunana. 29“Nagparintumeng ti nakautang, ket nagpakpakaasi kenkuana, ‘Anusannak kadi ta agbayadakto met laeng.’ 30“Dina pinatgan ti dawat ti padana nga adipen. Pinaibaludna ketdi agingga a mabayadanna ti utangna. 31“Nagladingit dagiti dadduma nga adipen idi makitada ti napasamak. Napanda iti ari ket impulongda amin kenkuana. 32“Ngarud, pinaayaban ti ari ti adipen. Kinunana, ‘Nagdakeska ketdin nga adipen! Pinakawanko ti amin nga utangmo agsipud ta nagpakpakaasika. 33Kinaasiam met koma ti padam nga adipen a kas iti panangngaasik kenka.’ 34“Iti napalalo a pungtot ti ari, pinaibaludna ti adipen tapno madusa agingga a mabayadanna ti amin nga utangna.” 35Kalpasanna, kinuna ni Jesus, “Kastanto ti aramiden ni Amak sadi langit iti tunggal maysa kadakayo no iti pusoyo, diyo pakawanen ti kabsatyo.”
Copyright
Learn More


text:
Lord Byron
Ni George Gordon Byron, maika-6 a Baron Byron, ken ti kinaudi George Gordon Noel, maika-6 a Baron Byron, FRS (22 Enero 1788 – 19 Abril 1824), sapasap nga ammo a kas laeng ti Lord Byron, ket maysa idi nga Eskoses a mannaniw ken maysa a mangidaulo a pigura ti Romantiko a tignay. Kadagiti kadayegan nga obra ni Byron ket dagiti ababa a daniw ti "Ti Bababi ket Magmagna ti Kinapintas", "Epitapio iti maysa nga Aso", ken "Ti Umuna a Agek ti Ayat", a maipatinayon kadagiti salaysay a daniw ti Peregrinasion ni Childe Harold ken Don Juan. Isu ket naipanpanunotan a kas maysa kadagiti kalatakan a Britaniko a mannaniw ken agtultuloy nga adu ti mangbasbasa ken makaimpluensia.
Isu ket nagbanbaniaga tapno makilaban a kasinnupiat ti Otomano nga Imperio idiay Griego a Gubat ti Wayawaya, a dagiti Griego ket nagraraem kaniana a kas maysa a nailian a banuar.[1] Isu ket pimmusay idi agtawen ti 36 manipud ti gurigor a naalana bayat nga adda idiay Missolonghi idiay Gresia.
Ni Byron ket naramrambakan idi iti biag para iti aristokrato a nalabes a mairaman kadagiti adu nga utang, dagiti nadumaduma a panakiinnayatan, dagiti sayangguseng ti maysa nga eskandalo ti insestuoso a panakamainaigna ti kagudua a kabsatna a babai, ken ti kunabukbokadan a panagtalaw. Daytoy ket naipagpagarupan nga isu ket nagsagsagaba ti bipolar I a sakit, wenno maniaka a depresion.[2][3]
Nasapa a biag[urnosen | urnosen ti taudan]
Ni John Byron ket ikallaysana ti maikadua nga asawana iti isu met laeng a rason ti panangasawana ti immuna: ti baknang ti babai.[4] Ti ina ni Byron ket nagilaklako ti dagana ken titulo tapno mabayadaan ti utang ti asawana, ken ti las-ud ti dua atawen ti dakkel nga estado, nga agpateg ti £23,500, nabarusubosen, a nangibatbati ti dati nga agtawid ti tinawen a matgedan iti laeng a £150. Iti panagaramid tapno maliklikanna dagiti nagpautang, ni Catherine ket kinadkaduana ti awan bainna nga asawan idi Pransia idi 1786, ngem nagsubli met laeng idiay Inglatera idi gibus ti 1787 tapno maniyanak ti anakna a lalaki iti Inggles a daga. Isu ket naipasngay idi 22 Enero idia pagidagdagusan iti Holles Street idiay Londres.
Dagiti nagibasaran[urnosen | urnosen ti taudan]
- ^ Plomer, William (1970) [1936]. Ti Diamante ti Jannina. New York City: Taplinger Publishing. ISBN 978-0-224-61721-5.
Ni Byron ket nasken a matay pay tapno maaramid a sapasap a maawat ti pilhelenismo.
- ^ Ti Pateg ti Kreatibidad: Bipolar a Sakit ken dagiti Artista [1] naala idi 26 Disembre 2011
- ^ Lord Byron [2] naala idi 26 Disiembre 2011
- ^ "...daytoy ket naamammoan para laeng ti pakaimatangan tapno maibbatan kaniana dagiti utangna, a ni Byron ket tinawtawaganna ti babai." Ni Moore, Thomas, Dagiti Obra ni Lord Byron: Nga adda Dagiti Suratna ket Warnakan, ken ti Biagna, John Murray, 1835.
Adu pay a mabasbasa[urnosen | urnosen ti taudan]
- Accardo, Peter X. Baybay-am a ti Satira ti Kantak: Byron’s Dagiti Inggles a Bardo ken dagiti Eskoses nga Agreprepaso. Web a pabuya, Houghton a Biblioteka, Unibersidad ti Harvard, 2011.
- Blackstone, Byron: 'Byron ken Islam: dagiti tallo nga Ero' (Warnakan ti Europeano a Panagadadal tom. 4 no. 4, Dis. 1974, 325–63).
- Crompton, Louis. Byron ken Griego nga Ayat: Homopobia idi maika-19 a Siglo nga Inglatera. Faber ken Faber, 1985.
- Drucker, Peter. 'Byron ken Otomano nga ayat: Orientalismo, Europeanisasion ken kapadpada a sekso a seksualidad idi nasapa a maikasangapulo ket siam a siglo a Lebante' (Warnakan ti Europeano a Panagadadal tom. 42 bil. 2, Hunio2012, 140-57).
- Garrett, Martin: George Gordon, Lord Byron. (Dagiti Biag dagiti Mannurat ti Britaniko a Biblioteka). Londres: Britaniko a Biblioteka, 2000. ISBN 0-7123-4657-0.
- Garrett, Martin. 'Palgrave a Literario a Diksionario ni Byron'. Palgrave, 2010. ISBN 978-0-230-00897-7
- Guiccioli, Teresa, contessa di, Biag idiy Italia ni Lord Byron, patarus. Michael Rees, ed. Peter Cochran, 2005, ISBN 0-87413-716-0.
- Grosskurth, Phyllis: Byron: Ti Pakapilawan nga Anghel. Hodder, 1997. ISBN 0-340-60753-X
- MacCarthy, Fiona: Byron: Biag ken Sarita. John Murray, 2002. ISBN 0-7195-5621-X.
- Marchand, Leslie A., editor, Edision ti Sursurat ni Byron, Unibersidad ti Harvard a Pagmalditan:
- Sursurat ken Warwarnakan ni Byron, Tomo I, 'Iti napudot a kaubingak', 1798–1810, (1973)
- Sursurat ken Warwarnakan ni Byron, Tomo II, 'Nadayeg iti panawenko', 1810–1812, (1973)
- Sursurat ken Warwarnakan ni Byron, Tomo III, 'Alas! ti ayat ti babai', 1813–1814, (1974)
- Sursurat ken Warwarnakan ni Byron, Tomo IV, 'Panagkallaysa ti sairo', 1814–1815, (1975)
- Sursurat ken Warwarnakan ni Byron, Tomo V, 'Naladaw unayen iti rabii', 1816–1817, (1976)
- Sursurat ken Warwarnakan ni Byron, Tomo VI, 'Ti lasag ket narasi', 1818–1819, (1976)
- Sursurat ken Warwarnakan ni Byron, Tomo VII, 'Nagbaetan ti dua a lubong', 1820, (1978)
- Sursurat ken Warwarnakan ni Byron, Tomo VIII, 'Naipasngay para iti suppiatan', 1821, (1978)
- Sursurat ken Warwarnakan ni Byron, Tomo IX, 'Idiay mata ti angin', 1821–1822, (1978)
- Sursurat ken Warwarnakan ni Byron, Tomo X, 'Maysa apuso para iti tungngal maysa a gasat', 1822–1823, (1980)
- Sursurat ken Warwarnakan ni Byron, Tomo XI, 'Para iti gubat ti panagwaywaya', 1823–1824, (1981)
- Sursurat ken Warwarnakan ni Byron, Tomo XII, 'Ti parikut ti maysa a pagsurotan', pagsurotan, (1982)
- Lord Byron: Napili a Sursurat ken Warwarnakan, (1982)
- McGann, Jerome: Byron ken Romantisismo. Cambridge: Unibersidad ti Cambridge a Pagmalditan 2002. ISBN 0-521-00722-4.
- Oueijan, Naji B. Maysa a Konpendio ti Dumaya nga Elelemento iti Orientala a Sarsarita ni Byron. New York: Peter Lang Publishing, 1999.
- Prell, Donald: Ti Panagdaldaliasat kenn Byron manipud idiay Genoa aginggana idiay Cephalonia. Strand Publishing, 2009, ISBN 0-9741975-5-6.
- Prell, Donald: Lord Byron Nagranaan wenno pagtungpalan. Strand Publishing, 2009, http://www.strand-publishing.com/page6/page6.html
- Rosen, Fred: Bentham, Byron ken Gresia. Clarendon a Pagmalditan, Oxford, 1992. ISBN 0-19-820078-1.
- Thiollet, Jean-Pierre: Carré d'Art: Barbey d'Aurevilly, lord Byron, Salvador Dali, Jean-Edern Hallier, Anagramme éditions, 2008. ISBN 978-2-35035-189-6
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Lord Byron iti Wikiquote (Ingles)
Midia a mainaig kenni Lord Byron iti Wikimedia Commons
Dagiti obra a mainaig kenni Mannurat:George Gordon Byron iti Wikisource (Ingles)


text:
DAMDAMAG ITI LUBONG
Maipapan Kadagiti Pagilian iti America
Ipakita dagiti damdamag kadagiti pagilian iti America a talaga a napateg ti saan nga agkupas a prinsipio ti Biblia.
Kissayam ti Stressmo, Dika Unay Agtsetsek iti E-mail-mo!
Sigun iti research a naaramid idiay Vancouver, Canada, mabalin a makissayan ti stress-mo no mamitlo laeng iti maysa nga aldaw nga itsekmo ti e-mail-mo imbes a sangkakitam. Maibatay iti resulta dayta, kuna ti nangidaulo a ni Kostadin Kushlev: “Marigatan dagiti tattao a manglaban iti riknada a mangtsek iti e-mail-da, ngem makissayan ti stress-da no labananda dayta.”
PANUNOTEM: Agbibiagtayo iti “tiempo a narigat a pakilangenan” isu a saan kadi a masapul a mangkitatayo iti pamay-an a mangkissay iti stress-tayo?—2 Timoteo 3:1.
Immadu Manen Dagiti Ikan
Kuna ti report a naited iti Wildlife Conservation Society (WCS): “Adda dagiti naidokumento a kaso ti iyaadu dagiti ikan, pusapusa (conch), ken dakkel nga udang (lobster) kadagiti lugar a maiparit ti agkalap” idiay Belize ken dadduma pay a paset ti Caribbean. Innayonna: ‘Iti uneg laeng ti 1-6 a tawen, mabalin nga umadu manen ti populasion dagiti maib-ibusen a klase ti ikan nga agbibiag kadagiti lugar a maiparit ti agkalap, ngem mabalin a kasapulan ti adu a dekada tapno maisubli ti dati a kaaduda.’ Kinuna ti maysa a WCS program director a ni Janet Gibson maipapan iti Belize: “Nalawag a gapu kadagiti lugar a maiparit ti agkalap, maisubli manen ti dati a kaadu dagiti ikan iti pagilian ken ti agduduma a klase ti parsua.”
PANUNOTEM: Saan kadi a ti abilidad ti nakaparsuaan nga agsubli iti dati a kondisionna ket pammaneknek nga adda masirib a Namarsua?—Salmo 104:24, 25.
Kinaranggas Idiay Brazil
Kumarkaro ti kinaranggas idiay Brazil, sigun iti impadamag ti Agência Brasil. Idi 2012, ti bilang dagiti pammapatay ket nasuroken a 56,000—ti kangatuan pay laeng a nairekord ti Ministry of Health a kaso ti pammapatay iti uneg ti makatawen. Mamati ni Luís Sapori, maysa nga eksperto iti seguridad ti publiko, a dayta nga ikakaro ipakitana ti panagbaba ti moralidad. No awanen ti respeto dagiti tattao iti linteg ti sibilisado a komunidad, “mangrugidan a mangranggas tapno maalada ti kayatda,” kinunana.
AMMOM KADI? Impakpakauna ti Biblia ti tiempo a “lumamiisto” ti ayat dagiti tattao ken kumaro ti kinakillo.—Mateo 24:3, 12.


text:
Eskultura
Ti eskultura wenno panagkitikit ket isu ti sanga dagiti makita nga arte nga agtignay kadagiti tallo a dimension, ken maysa kadagiti plastik nga arte. Dagiti napaut a proseso ti eskultura ket kasisigud a nagus-usar ti panaggedged (ti panagikkat ti materiales) ken panagmodelo (ti panagnayon ti materiales, kasla ti pila), iti bato, metal, dagiti seramiko, tarikayo ken dagiti dadduma pay a materiales ngem, manipud iti modernismo, ti baliw ti turong ti proseso ti eskultura ket nankaiturongan ti gangani a kompleto a waya kadagiti materiales ken proseso. Adda dagiti adu a kita ti materiales a mabalin a pagobraan babaen ti panagikkat a kas ti panaggedged, panagpartuat babaen ti panaglanang wenno panagmodelo, wenno sukogan, wenno molde.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Boucher, Bruce, Baroko nga Eskultura ti Italiano, 1998, Thames & Hudson (Lubong ti Arte), ISBN 0500203075
- Blunt Anthony, Artistiko a Teoria idiay Italia, 1450–1660, 1940 (reperensia aginggana iti 1985 nga edision), OUP, ISBN 0198810504
- Boardman, John ed., Ti Oxford a Pakasaritaan ti Klasiko nga Arte, 1993, OUP, ISBN 0198143869


text:
Ti Panangmatmat ti Biblia
Siasino ni Satanas? Agpayso Kadi nga Adda?
ITI kaaldawantayo, kuna dagiti eskolar a saan nga agpayso a persona ni Satanas. Ibagbagada nga isu ket partuat laeng ti imahinasion ti tattao. Saanen a kabbaro dayta a kontrobersia. Insurat ti mannaniw idi maika-19 a siglo a ni Charles-Pierre Baudelaire a “ti kangrunaan a pangallilaw ti Diablo ket ti panangipapati a di agpayso ti kaaddana.”
Agpayso kadi a persona ni Satanas? No agpayso, nagtaudanna? Isu kadi ti di makita a puersa a makinggapuanan kadagiti parikut iti lubong a pagbibiagantayo? Kasano a maliklikanyo ti nagdakes nga impluensiana?
Ni kadi Satanas ti di makita a puersa a makinggapuanan kadagiti parikut iti lubong a pagbibiagantayo?
Ti Ibagbaga ti Biblia
Ti Biblia deskribirenna ni Satanas kas agpayso a persona nga agnanaed iti lubong dagiti di makita nga espiritu. (Job 1:6) Nailanad iti dayta dagiti naulpit ken nadamsak a kualidadna agraman dagiti nagdakes nga aramidna. (Job 1:13-19; 2:7, 8; 2 Timoteo 2:26) Naisurat pay ketdi iti dayta dagiti pannakisarita ni Satanas iti Dios agraman ken Jesus.—Job 1:7-12; Mateo 4:1-11.
Kasano a timmaud ti kasta a nadangkes a persona? Nabayagen sakbay pay a naparsua ti tao, pinarsua ti Dios ti “inauna” nga Anakna, a napanaganan idi agangay iti Jesus. (Colosas 1:15) Kalpasanna, naparsua ti dadduma pay nga “annak ti Dios,” a naawagan iti anghel. (Job 38:4-7) Perpekto ken nalintegda amin. Nupay kasta, maysa kadagita nga anghel ti nagbalin a Satanas.
Saan pay a Satanas ti naganna idi naparsua. Ti Satanas ket maysa a mangiladawan a nagan a kayuloganna ti “Kabusor; Kalaban; Manangpabasol.” Napanaganan iti Satanas agsipud ta pinilina ti maysa a wagas ti panagbiag a maibusor iti Dios.
Pinatanor daytoy nga espiritu a parsua ti rikna nga agpannakkel ken makirinnisiris iti Dios. Kayatna nga isu ti dayawen ti dadduma a parsua. Idi immay ditoy daga ni Jesus, ti inauna nga Anak ti Dios, ginandat pay ketdi ni Satanas a guyugoyen ni Jesus tapno ‘mangaramid iti maysa a tignay a panagdayaw’ kenkuana.—Mateo 4:9.
Ni Satanas ket “saan a nagtakder a di maisin iti kinapudno.” (Juan 8:44) Impasimudaagna a managulbod ti Dios, idinto ta ti kinaagpaysuanna, isu ti managulbod. Imbagana ken Eva a posible nga agbalin a kas iti Dios, idinto ta isu ti agtarigagay nga agbalin a kas iti Dios. Ket babaen kadagiti panangallilawna, imbanagna ti agimbubukodan a tarigagayna. Naimpluensiaanna ni Eva a mangibilang kenkuana a nangatngato ngem iti Dios. Babaen ti panagtulnogna ken Satanas, ni Eva inakseptarna ni Satanas kas diosna.—Genesis 3:1-7.
Babaen ti panangisungsongna iti iyaalsa, daytoy dati a mapagtalkan nga anghel pinagbalinna ti bagina kas Satanas—maysa a bumusbusor ken kalaban ti Dios ken tao. Ti nagan a “Diablo,” a kayuloganna ti “Manangpardaya,” ket nainayon met a pangdeskribir iti daytoy nadangkes a persona. Daytoy a nangirugi iti panagbasol naallukoyna ti dadduma pay nga anghel a sumukir iti Dios ken makikadua iti iyaalsana. (Genesis 6:1, 2; 1 Pedro 3:19, 20) Ad-adda a pinakaro dagitoy nga anghel ti kasasaad ti sangatauan. Babaen ti panangtuladda iti managimbubukodan a daldalan ni Satanas, “ti daga napno iti kinaranggas.”—Genesis 6:11; Mateo 12:24.
Kasano Kabileg ti Impluensia ni Satanas?
Ti maysa a kriminal mabalinna a punasen dagiti lamma ti ramayna iti nakapasamakan ti krimen tapno di maduktalan ti kinasiasinona. Ngem inton dumteng dagiti polis, mapanunotda a no napasamak ti maysa a krimen, adda la ketdi ti kriminal. Ni Satanas, ti kaunaan a “mammapatay,” ikagkagumaanna nga ilimed ti kinasiasinona. (Juan 8:44; Hebreo 2:14) Idi nakisarita ken Eva, inlimed ni Satanas ti kinasiasinona babaen iti maysa a serpiente. Kasta pay laeng ti panangilimedna iti kinasiasinona ita. “Binulsekna ti pampanunot dagiti di manamati” tapno mailimedna ti kinasaknap ti nabileg nga impluensiana.—2 Corinto 4:4.
Nupay kasta, ni Jesus impabigbigna ni Satanas kas ti kriminal ken makinggapuanan iti kinadangkes ditoy lubong a pagnanaedantayo. Pinanagananna daytoy iti “agturay daytoy a lubong.” (Juan 12:31; 16:11) “Ti intero a lubong adda iti pannakabalin daydiay nadangkes,” insurat ni apostol Juan. (1 Juan 5:19) Sieepektibo nga us-usaren ni Satanas “ti derrep ti lasag ken ti derrep dagiti mata ken ti panangiparammag iti sanikua a pagbiag ti maysa,” iti “panangallilawna iti intero a mapagnaedan a daga.” (1 Juan 2:16; Apocalipsis 12:9) Isu daydiay pagtultulnogan ti kaaduan iti sangatauan.
Kas iti napasamak ken Eva, dagidiay agtultulnog ken Satanas, arigna a pinagbalinda isuna kas diosda. Gapuna, ni Satanas “ti dios daytoy a sistema ti bambanag.” (2 Corinto 4:4) Dagiti epekto ti panagturayna ket pakairamanan ti kinamanaginsisingpet ken kinaulbod; gubat, pannakatutuok ken pannakadadael; krimen, kinaagum ken kinarinuker.
No Kasano a Maliklikam ti Impluensiana
Mamakdaar ti Biblia: “Agtalinaedkayo a sipupuot, managbantaykayo koma.” Apay? Agsipud ta “ti kabusoryo, ti Diablo, agsursursor a kasla leon a ngumerngernger, nga agsapsapul iti alun-onenna.” (1 Pedro 5:8) Nupay mamagpanunot dayta a teksto, masiertotayo a dagidiay laeng saan a nasalukag—dagidiay saan a managbantay—ti “magundawayan ni Satanas.”—2 Corinto 2:11.
Napateg ngarud a bigbigentayo ti kinapudno nga adda ni Satanas ken palubosantayo a ti Dios ti ‘mangpatibker’ ken ‘mangpapigsa’ kadatayo. Iti kasta, ‘makapagtakdertayo a bumusor [ken Satanas]’ ket dumasigtayo iti Dios.—1 Pedro 5:9, 10.
Ammuem ti Ad-adu Pay
Ti Diablo—Apay a Di Pay La Pukawen ti Dios?
Ibaga kadatayo ti Biblia a ni Satanas ket dadaelento ti Dios iti umiso a tiempo. Basaem no apay dina pay inaramid dayta.


text:
Ekonomika
Ti ekonomika ket isu ti siensia sosial a mangusig ti produksion, panangiwarwaras, ken panagibus kadagiti tagilako ken dagiti serbisio. Ti termino nga ekonomika ket nagtaud manipud ti Taga-ugma a Griego oἰkovouίa (oikonomia, "panangimaton ti sangkabalayan, administrasion") manipud ti oἶkoς (oikos, "balay") + vόuoς (nomos, "ugali" wenno "linteg"), isunga "dagiti alagaden ti balay wenno sangkabalayan)".[1] Ti politikal nga ekonomia ket isu idi ti nasapsapa a nagan ti suheto, ngem dagiti ekonomista idi kaldawan ti maika-19 a siglo ket nangisingasingda a ti "ekonomika" a kas ti ab-ababa a termino para iti "ekonomiko a siensia" a nagliklik pay ti ak-akikid a politikal nga interesado a kaibuksilan ken kasla kapadpada ti porma iti "matematika", "etika", ken kdpy.[2]
Dagiti nagibasaran[urnosen | urnosen ti taudan]
- ^ Harper, Douglas (Nobiembre 2001). "Online a Diksionario ti Etimolohia – Ekonomia". Naala idi Oktubre 27, 2007.
- ^ • Ni Marshall, Alfred, ken ni Mary Paley Marshall (1879). Ti Ekonomika ti Industria, Macmillan, p. 2.
• Jevons, W. Stanley (1879). Ti Teoria ti Politikal nga Ekonomia, Maika-2 nga ed., Macmillan. p. xiv.
Adu pay a mabasbasa[urnosen | urnosen ti taudan]
- McCann, Charles Robert, Jr., 2003. Ti Elgar Diksionario dagiti Insasao ti Ekonomika, Edward Elgar. Pangipadasan.
- Pokrovskii, Vladimir N. (2011) Ekonodinamika. Ti Teoria ti Sosial a Produksion, Springer, Berlin.
- Fabian Lindner, Puonan
Dagiti silpo ti ruar[urnosen | urnosen ti taudan]
- Midia a mainaig iti Ekonomika iti Wikimedia Commons
- Kitaen ti Ekonomika iti Proyekto ti Nawaya a Direktorio (Ingles)


text:
Impasug-Ong, Bukidnon
Ti Impasug-Ong ket maysa a primera klase nga ili iti probinsia ti Bukidnon iti Filipinas.
Dagiti baranggay[urnosen | urnosen ti taudan]
Ti Impasug-Ong ket nabingbingay a politikal iti 13 a barbaranggay.[2]
- Bontongon
- Bulonay
- Capitan Bayong
- Cawayan
- Dumalaguing
- Guihean
- Hagpa
- Impalutao
- Kalabugao
- Kibenton
- La Fortuna
- Poblacion
- Sayawan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bukidnon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bukidnon". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
DAGITI TAMPOK ITI NAPALABAS A TAWEN
“Magusgustuanmi Unay ti JW Broadcasting!”
IDI Oktubre 6, 2014, adda naaramid a pannakatesting ti maysa nga Ingles nga Internet television station a maawagan iti JW Broadcasting. * Sipud idi Agosto 2015, maipatpatarusen dagiti makaparegta a programa iti nasurok a 70 a lengguahe tapno ad-adu pay a kakabsat ti mabenepisiaran. Adu a kakabsat iti intero a lubong ti nangyebkas iti apresasionda iti daytoy a nagmayat a baro a probision. Ngem kasano a naaramid ti JW Broadcasting?
Kasapulan a mangbirok dagiti kakabsat iti nasayaat a lugar para iti studio ket napilida ti maysa a lokasion iti 30 Columbia Heights building iti sangalubongan a hedkuarter dagiti Saksi ni Jehova idiay Brooklyn, New York. Iti laeng makalawas, nabakantean dayta a lokasion, ket rinugian ti Maintenance Department nga isagana tapno maaramid nga studio. Adda met grupo a nangaramid iti desente ngem moderno a disenio ti studio. Adu a kakabsat a naggapu iti nadumaduma a paset ti United States ti nagtrabaho iti adu nga oras a nangdisenio iti studio ken nangplano iti napartak a pannakaaramidna. Dagiti panag-research a kaaduanna nga umabut iti bulbulan ket naaramid laeng iti sumagmamano nga aldaw. Kalpasanna, dagus a nagorder ti Purchasing Department iti adu a kasapulan a materiales.
Kinilkilometro a kable ti inkabit dagiti kakabsat ken siniguradoda a nasayaat ti panagandar dagiti equipment. Bayat a maar-aramid dagita, irekrekord met ti orchestra kadagiti audio/video studio idiay Patterson ti kangrunaan a musika a mausar. Timmulong iti dayta dagiti kakabsat manipud iti nagduduma a pagilian a napan sadiay para iti regular nga eskediul ti rekording. Naisurat dagiti iskrip, nayeskediul dagiti reenactment, ken nagtitinnulong dagiti audio/video team idiay Brooklyn, Patterson, ken Wallkill ken dagiti kakabsat iti nadumaduma a pagilian a nangisagana a naimbag kadagiti maipabuya a video. Idi nalpasen ti studio ken naiplastaren dagiti equipment, nairugin ti pannakaisagana dagiti maiparang a paset iti umuna a bulbulan ti broadcasting.
Insaludsodmi iti maysa nga eksperto iti daytoy a trabaho no kasano kabayag a maaramid ti kastoy kadakkel nga studio ken proyekto ket imbagana a kaaduanna nga umabut iti maysa ket kagudua a tawen. Ngem dua a bulan laeng nga inleppas dayta dagiti nagagaget a kakabsattayo!
Talaga a makaparagsak dagiti resultana! Kada bulan, nasurok a dua a milion a daras a mabuybuya ti binulan a programa, a gagangay a mairuar iti umuna a Lunes ti bulan. No mairaman ti dadduma pay a video, nasurok a 10 a milion a daras a mabuybuya dagiti video iti broadcasting iti kada bulan.
“Gapu iti JW Broadcasting, mas simmingedak iti organisasion ni Jehova ken iti Bagi a Manarawidwid. Mariknak a pasetak ti maysa a pamilia nga addaan iti aglaplapusanan nga ayat.”—Kenya
Ania ti marikrikna dagiti adipen ni Jehova iti daytoy a baro a naespirituan a probision? Dagitoy ti dadduma kadagiti nakaad-adu nga ebkas ti panangapresiarda:
“Daytoy ti maysa kadagiti kararagsakan a rabii iti biagko! Itay binuyami ken baketko ti Mayo 2015 a programa iti JW Broadcasting, diak mailadawan ti ragsakko. Daytoy ti maysa kadagiti kapapatgan a regalo ni Apo Jehova kaniak. Agyamankami iti Bagi a Manarawidwid ken kadagiti kakabsat a nagsaksakripisio tapno maaramid daytoy nakasaysayaat a probision.”—Indonesia.
“Idi, adu a kakabsat ti saan pay a pulos nakangngeg iti palawag dagiti miembro ti Bagi a Manarawidwid. Ngem ita, saanmi laengen ida a mangngeg, makitkitami payen ida. Ita pay laeng a nariknami a talaga a naikaykaysakami iti Bagi a Manarawidwid ken kadagiti kakabsattayo iti intero a lubong.”—Kenya.
“Gapu ta di manamati ni lakayko, narigat ti ag-family worship a kadua ti dua a tin-edyer nga annakko. Isu a nakapatpateg ti broadcasting para kaniak. Gapu iti dayta, mariknak a pasetak ti organisasion, ken maparparegtakami unay nga agiina. Talaga a bendision dayta manipud ken Apo Jehova.”—Britain.
“Magusgustuanmi unay ti JW Broadcasting! Ken nasungbatan dagiti kararagmi idi naipatarus dayta iti dadduma pay a lengguahe. Maparparegtakami unay no makitkitami kadagiti panagpalawagyo a naragsakkayo nga agserserbi ken Apo Jehova. Sipud idi nairugi ti JW Broadcasting, ad-addan a mariknami a pasetnakami ti nagsayaat ken nakaskasdaaw nga organisasion ni Apo Jehova.”—Czech Republic.
“No agdengdengngegak iti palawag dagiti miembro ti Bagi a Manarawidwid iti bukodko a lengguahe, mariknak a sumingsingedak ken Apo Jehova.”—Brazil.
“Sangapulo ket innem a tawenen nga agserserbiak ken Jehova, ngem ita pay laeng a mariknak manen ti ragsak a nariknak idi nagbautisarak. Pagyamanan, kakabsat, iti JW Broadcasting.”—Brazil.
Masiguradomi a babaen iti tulong ni Jehova, agtultuloy a mangipaay ti JW Broadcasting iti adu a naespirituan a bendision iti sangalubongan a panagkakabsattayo ken ad-adda pay a mangidayaw ken Jehova.
^ par. 1 Maluktan ti JW Broadcasting babaen iti pananglukat iti tv.jw.org.


text:
KAPITULO 65
Nangisuro Bayat ti Panagdaliasat a Mapan Idiay Jerusalem
MATEO 8:
TI PANANGMATMAT DAGITI KAKABSAT NI JESUS KENKUANA
KASANO KAPATEG TI PANAGSERBI ITI PAGARIAN?
Iti sumagmamano a tiempo, impamaysa ni Jesus ti trabahona idiay Galilea, a sadiay ad-adu ti dumngeg ngem idiay Judea. Kinapudnona, idi adda idiay Jerusalem ken pinaimbagna ti maysa a lalaki iti aldaw ti Sabbath, “inkagumaan dagiti Judio a papatayen ni Jesus.”
Otonio idin ti 32 C.E., ken asidegen ti Piesta ti Tabernakulo (wenno, Abong-abong). Pito nga aldaw a maselebraran ti piesta, a sarunuen ti maysa nga asamblea, iti maikawalo nga aldaw. Ti piesta ti pagpatinggaan ti panagtalon iti tawen ken panawen ti panagragragsak ken panagyaman.
Dagiti kakabsat ni Jesus
Kinapudnona, “saan a mamati” dagitoy uppat a kakabsatna nga isu ti Mesias. Ngem kayatda a dagiti nagtataripnong iti piesta makitada nga agaramid ni Jesus kadagiti milagro. Ammo ni Jesus a napeggad dayta, isu nga imbagana: “Awan ti rason a guraennakayo ti lubong, ngem siak, guraennak ta ibagbagak dagiti dakes nga aramidna. Mapankayo iti piesta; ngem saanak pay a mapan iti daytoy a piesta ta saan pay a dimteng ti tiempok.”
Sumagmamano nga aldaw kalpasan a simmina dagiti kakabsat ni Jesus kadagiti kaduada a nagdaliasat, sililimed a pimmanaw ni Jesus ken dagiti adalanna a saan a nadnadlaw dagiti tattao. Nagnada iti as-asideg a dalan a lumasat iti Samaria, imbes a ti gagangay a pagpagnaan nga adda iti asideg ti Karayan Jordan. Kasapulan ni Jesus ken dagiti adalanna ti pagdagusan idiay Samaria, isu a nangibaon kadagiti mensahero nga umuna tapno mangisaganada iti pagdagusan. Dagiti tattao iti maysa a lugar saanda a kayat a padagusen ida gapu ta mapan ni Jesus idiay Jerusalem para iti piesta dagiti Judio. Gapuna, nakapungtot da Santiago ken Juan. Imbagada ken Jesus: “Apo, kayatmo kadi nga agkiddawkami iti apuy a bumaba manipud langit tapno madadaelda?” (Lucas 9:54) Tinubngar ida ni Jesus iti panangisingasingda iti dayta, ket intuloyda ti nagdaliasat.
Idi agdaldaliasatda, maysa nga eskriba ti nangibaga ken Jesus: “Mannursuro, surotenkanto sadinoman ti papanam.” Insungbatna: “Adda pagyanan dagiti sora ken umok dagiti billit, ngem ti Anak ti tao awan ti bukodna a balay.” (Mateo 8:
Kinuna ni Jesus iti sabali pay a lalaki: “Agbalinka a pasurotko.” Simmungbat ti lalaki: “Apo, itabonko pay koma nga umuna ni tatangko.” Gapu ta ammo ni Jesus ti kasasaad ti lalaki, kinunana: “Bay-am a dagiti natay ti mangitabon iti minatayda. Inka ketdi ipakaammo ti Pagarian ti Dios iti amin a lugar.” (Lucas 9:
Idi magmagnada a mapan idiay Jerusalem, imbaga ti sabali a lalaki ken Jesus: “Sumurotak kenka, Apo, ngem agpakadaak pay nga umuna iti pamiliak.” Insungbat ni Jesus: “Ti tao nga agar-arado a tumaltaliaw iti likudanna ket saan a maikari iti Pagarian ti Dios.”
Dagiti mayat nga agbalin a pudno nga adalan ni Jesus masapul a nakapokusda nga agserbi iti Pagarian. No saan nga ipokus ti agar-arado ti matana iti sanguananna, saan a nalinteg ti araduenna. No sumardeng tapno tumaliaw, saan a maileppas ti trabaho iti talon. Kasta met, asinoman a mangtaliaw iti daytoy daan a sistema ti bambanag ket mabalin a maitibkol iti dalan nga agturong iti biag nga agnanayon.
Ammuem ti Ad-adu Pay
Adda Kadi Asawa ni Jesus? Adda Kadi Kakabsatna?
Nupay awan ti espesipiko a dakamaten ti Biblia no adda asawa ni Jesus, kasanotayo ngarud nga ammo no nagasawa wenno saan?


text:
Plantilia:CSS image crop
Ti {{CSS image crop}} ket agpartuat ti nailina a nakissayan a ladawan para iti panangipadas iti panagkita ken langa ti panid. No makomit ti panagurnos, dagiti a nakissayan ket nasken a masukatan kadagiti nakissayan a ladawan iti bangir ti server tapno maliklikan ti panangipatulod iti sobra a datos ti ladawan iti tattao.
Nota: Adda idi dati a parikut a nasken a mausar idi ti "tleft" "tright" ken dadduma pay tapno masolbar ti parikut gapu ta saan a mabalin ti "left" ken "right". Kas resulta, tapno maliklikan ti panagsimpa kadagiti amin a panid a nags-usar iti panagsolbar ti parikut, nadesinio a nasayaat nga agobra urayno mausar ti tright wenno right.
Panagusar[urnosen ti taudan]
{{CSS image crop |Image = Ti Nagan ti papeles ti ladawan, wenno mabalin a mangawat ti {{Annotated image}}. |bSize = Ti Batayan a kadakkel ti ladawan (ti kiskissayan a ladawan) |cWidth = Kissayan ti Width ti ladawan kadagiti piksel |cHeight = Kissayan ti Height ti ladawan kadagiti piksel |oTop = Timbengan ti Top kadagiti piksel |oLeft = Timbengan ti Left kadagiti piksel |Location = 'right', 'left', 'center' wenno 'none'. Mangikeddeng ti puesto ti ladawan iti panid Kasisigud ti 'right' no maikkan iti deskripsion (kapada a kasisigud dagiti bassit a ladawan) No blanko ti deskripsion, lokasion iti kanigid (kapada a kasisigud dagiti saan a bassit a ladawan) |Description = Deskripsion (maiparangto iti panagusar ti klase ti bassit a ladawan) |Link = Nagan ti maysa nga artikulo a pakaisilpuan babaen ti panagpindut ti ladawan (saan nga iraman malaksid no adda nasayaat a rason iti panangisilpo iti artikulo imbes a ti ladawan). |magnify-link = Ti maisilponto a ladawan babaen ti ikono ti lente (Usaren no ti parametro ti Image ket naisaad iti {{Annotated image}} wenno ti parametro ti Link ket maiturong nga imbes iti ladawan). |Alt = The alt text for the image }}
Dagiti pagarigan[urnosen ti taudan]
Agpartuat ti nakissayan a ladawan ti bugbugtong a tedted ti danum:
- Ti Offset:
oTopken
oLeftket ipalawagna ti akinngato a kanigid a suli iti nakissayan a ladawan
- Ti Crop:
cWidthken
cHeightket iplawagna ti kadakkel ti nakissayan a ladawan
- Ti Base Size: Ti Offset ken Crop ket makarkulo dagitoy a kasla addaan iti kaakaba ti kasisigud a papeles ti
bSize
{{CSS image crop |Image = Dew on grass Luc Viatour.jpg |bSize = 400 |cWidth = 100 |cHeight = 100 |oTop = 180 |oLeft = 60 }}
In addition, the cropped image can have a caption-text and be positioned on the page:
Location=panangipuesto (center, right, left, none)
Description=tapno manayonan ti teksto ti kapsion
{{CSS image crop |Image = Dew on grass Luc Viatour.jpg |bSize = 400 |cWidth = 100 |cHeight = 100 |oTop = 180 |oLeft = 60 |Location = center |Description = Ti tedted ti linnaaw iti ruot (kitaen ti tedted) }}
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Suleiman I
Ni Suleiman I ( /ˌsʊlɪˈmɑːn/; Otomano a Turko: سلطان سليمان اول, Sultān Suleimān-i evvel or قانونى سلطان سليمان, Kānūnī Sultān Suleimān, Moderno a Turko: I. Süleyman (Panangibalikas a Turko: [sylejˈmɑn]) wenno Kanuni Sultan Süleyman; 6 Nobiembre 1494 – c. 5 Septiembre 1566) ket idu idi ti maikasangapulo ken kapautan a nagturturay nga Emperador, Sultan ti Otomano nga Imperio, manipud idi 1520 aginggana idi pimmusay idi 1566. Isu ket naamammoan ti Laud a kas ni Suleiman ti Nadaeg[1] ken idiay Daya, a kas ni "Ti Agit-ited ti Linteg" (Turko: Kanuni; Arabiko: القانونى, al‐Qānūnī), para iti kompleto a panangibangonna manen ti legado a sistema ti Otomano. Ni ket nagbalin a prominente a monarkia ti maika-16 a siglo nga Europa, a nagturturay idi ti kinapigsa ti milisia, politikal ken ekonomiko a bileg ti Otomano nga Imperio. Ni Suleiman ket kinabukodanna nga indauloan dagiti buyot ti Otomano iti panagrukmada kadagiti pammasakedan ti Belgrado, Rodas, ken ti kaaduan ti Hungaria sakbay a napasardeng ti panagiparukmana idiay Sillong ti Vienna idi 1529. Isu ket ti kaaduan a nagikapet ti Tengnga a Daya iti pannakisuppiatna kadagiti Safavid ken dagiti dakkel a paset ti Amianan nga Aprika ken ti kaadadayo ti laud a kas ti Arhelia. Babaen ti turayna, ti Otomano a plota ket nangiturturay kadagiti baybay manipud ti Mediteraneo aginggana idiay Baybay Nalabbasit ken ti Golpo Persiano.[2]
Iti panangidaulona ti agpadpadakkel nga imperio, ni Suleiman ket binukbukodanna a nagipatakder kadagiti panagsuksukat ti lehislatibo a mainaig ti kagimongan, edukasion, panagbuis, ken kriminal a linteg. Ti kanonikal a lintegna (wenno ti Kanuns) ket nagsimpa ti porma ti imperio kadagiti siglo. Ni Suleiman ket saan laeng a maysa a naisangsangayan a mannaniw ken mammanday ti balitok; isu ket nagbalin pay a nalatak a patron ti kultura, a nagtartaripato ti nabalitokan a panawen ti artistiko, literario ken ti panagrang-ay ti arkitektura ti Otomano nga Imperio.[3] Isu ket nagsasao iti lima a pagsasao: Otomano a Turko, Arabiko, Chagatai (dialekto Dagiti pagsasao a Turko ken kabagian ti Uyghur ken Uzbek), Persiano ken Serbio.
Iti pannakisina ti Otomano a tradision, ni Suleiman ket nangasawa ti maysa a babai ti harem, a ni Roxelana, a nagbalin a ti Sultan Hürrem; dagiti intignayna a kas maysa a reina iti korte ken ti kinabilegna iti Sultan ket nagpadayeg kaniana. Ti anakda a lalaki, a ni Selim II, ket sinarurona ni Suleiman kalpasan ti ipupusayna idi 1566 kalpasan ti panagturay ti 46 a tawtawen.
Paammo[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Suleiman I iti Wikimedia Commons


text:
15nga aldaw.
1-5 Kadakayo a kamkameng dagiti iglesia iti Galacia, Awatenyo ti kablaawmi kadakayo, siak ken dagiti amin a kakabsat ditoy. Sapay koma ta parabur ken talna ti ited kadakayo ti Dios nga Amatayo kasta met ni Apo Jesu-Cristo. Inted ni Cristo ti biagna gapu kadagiti basbasoltayo, kas mayannurot iti pagayatan ti Dios ken Amatayo, tapno wayawayaannakayo iti daytoy agdama a lubong a napnoan iti kinadakes. Madaydayaw koma ti Dios iti agnanayon! Amen. Siak, ni Pablo, ti naggapuan daytoy a surat. Ti pannakaayabko a kas apostol ket saan a nagtaud iti tao wenno babaen iti tao no di ket nagtaud ken ni Jesu-Cristo ken iti Dios Ama a namagungar kenkuana. 6Masdaawak kadakayo! Naglakakayo ketdin a mangtallikud iti nangayab kadakayo babaen iti parabur ni Cristo, ket sumurotkay iti sabali nga ebanghelio! 7Kinaagpaysona, awan “sabali nga ebanghelio.” Kunak daytoy agsipud ta adda tattao a mangrirriribuk kadakayo ket kayatda a ballikugen ti ebanghelio ni Cristo. 8Ngem uray no dakami wenno maysa nga anghel nga aggapu sadi langit ti mangikasaba kadakayo iti ebanghelio a maisupadi iti inkasabamin kadakayo, mailunod koma! 9Nasaomi idin, ket ulitek manen, a no adda mangikasaba kadakayo iti ebanghelio a maisuppiat iti inawatyon, mailunod koma! 10Iti kastoy a panagsaok, saanko a sapsapulen ti yaanamong dagiti tattao iti sasawek. Ti pananganamong ti Dios ti sapsapulek. Panggepko kadi ti agbalin a nalatak kadagiti tattao? No kasta ti panggepko, saan a rumbeng nga adipennak ni Cristo. 11Kakabsat, ibagak daytoy kadakayo: Saan nga aramid ti tao ti ebanghelio nga ikaskasabak. 12Saan nga inted wenno insuro daytoy iti siasinoman a tao no di ket impaltiing a mismo ni Jesu-Cristo. 13Nadamagyon no kasano ti panagbiagko idi napasnekak a pasurot ti Judaismo, no kasano ti nakaro a panangidadanesko ken panangipakatko iti amin a kabaelak a mangdadael iti iglesia ti Dios. 14Inartapak ti kaaduan kadagiti kasadarak ken kailiak a Judio iti panangannurot kadagiti annongen ti Judaismo. Napaspasnekak ngem isuda a nangannurot kadagiti pannursuro dagiti kapuonak. 15Ngem uray idi saanak pay a nayanak, pinilinak ti Dios babaen iti paraburna, ket inayabannak nga agserbi kenkuana. 16Idi inkeddeng ti Dios nga ipakaammo kaniak ti Anakna tapno ikasabak kadagiti Hentil ti Naimbag a Damag maipapan ken Jesu-Cristo, diak nakiuman iti uray siasinoman. 17Diak met napan idiay Jerusalem a nakiuman kadagiti apostoles nga immun-una ngem siak. Napanak ketdi a dagus idiay Arabia, ket kalpasanna, nagsubliak idiay Damasco. 18Napanak laeng idiay Jerusalem kalpasan ti tallo a tawen tapno sarungkarak ni Pedro. Nakipagtaengak kenkuana iti 15 nga aldaw. 19Awan nakitak kadagiti apostoles no di la ni Santiago a kabsat ti Apo. 20Pudno daytoy nga isursuratko. Ammo ti Dios a saanak nga agul-ulbod! 21Kalpasanna, napanak kadagiti luglugar iti Siria ken Cilicia. 22Kadagidi a tiempo, didak pay nakitkita dagiti Kristiano idiay Judea. 23Ti laeng ammoda isu dagiti mangmangngegda: “Ti nangidadanes kadatayo idi, maysa itan a mangikaskasaba iti dayta met la a pammati a ginandatna a pukawen!” 24Ket dinaydayawda ti Dios gapu kaniak.
Copyright
Learn More


text:
Joseph Stalin
Ni Joseph Vissarionovich Stalin (Ruso: Иocиф BиccapиoHoBич CTaлиH; naipasngay a kas ni Iosif Vissarionovich Dzhugashvili, Ruso: Иocиф BиccapиoHoBич ДжyraшBили; 18 Disiembre 1878 – 5 Marso1953) ket isu idi ti Kangatuan a Ministro ti Kappon ti Sobiet manipud idi 6 Mayo 1941 aginggana idi 5 Marso 1953. Isu ket maysa kadagiti Bolshevik a rebolusionario a nagibangon ti Oktubre a Rebolusion idiay Rusia idi 1917 ken kalpasan daytoy ket nagtenggel ti puesto iti Tengnga a Komite ti Sekretario Heneral iti Partido Komunista iti Kappon ti Sobiet manipud idi 1922 aginggana ti pimmusay idi 1953. Bayat a ti opisina iti Sekretario Heneral ket opisial idi a mabutbutusan ken saan a naipanunutan a ti kanagatuan a puesto ti estado ti Sobiet, ni Stalin ket nakapabael a nagusar iti daytoy ti panagitiponna kadagiti umadadu a kabilegan a tinengtengngelna kalpasan ti ipupusay ni Vladimir Lenin idi 1924 ken nagininut a nagikkat kadagiti amin a kasupiatna a grupo iti uneg ti Partido Komunista. Daytoy ket mairaman ni Leon Trotsky, ti maysa a sosialista a teorista ken ti kangrunaan a kritiko ni Stalin a dagiti kasapaan a daulo ti Sobiet, nga isu ket naipammagtalaw manipud ti Kappon ti Sobiet idi 1929. A ni Trotsky ket simbolo idi ti permanente a rebolusion, ti konsepto ni Stalin iti sosialismo iti maysa a pagilan ti nagbalina kangrunaan a a pakipatengngaan ti isip kadagiti politiko ti Sobiet.
Idi 1928, ni Stalin ket sinukatanna ti Baro nga Annuroten ti Ekonomia iti panawen ti 1920 iti maysa a naisentro unay nga agbilbilin nga ekonomia ken dagiti Lima aTawen a Plano nagirusat ti maysa a paset ti panawen iti napardas a pangindustrialisasion ken ekonomiko a kolektibisasson iti away. A kas nagbanagan, ti USSR ket napabalin manipud ti maysa nga agrario a kagimongan iti maysa a nalatak a bileg ti industria, daytoy ti batayan para iti irurumsuana a kas ti maikadua a kadakkelan nga ekonomia ti lubong kalapsan ti Maikadua a Sangalubongan a Gubat.[1] A kas nagbanagan ti napardas nga ekonomiko, sosial ken dagiti politikal a panagbalbaliw iti Stanilista a panawen, riniwriw kadagiti tattao ti naipatulod kadagidiay kampo ti napilit a panagobra,[2] ken riniwriw pay ti naideporta ken naipammagtalaw kadagiti adayo a luglugar iti Kappon ti Sobiet.[2] Ti rugi nga yaalsa ti paset ti agrikultura ket nagsinga ti panagpataud kadagiti makmakan iti nasapa a panawen ti 1930 ken nagpawrawad daytoy ti didigra a Bisin ti Sobiet iti 1932–1933. Idi 1937–38, ti maysa a kampania ti panagsupiat kaditi naipabasol a kabusor iti Stalinista a turay ket nagpatingga iti Nalatak a Panagpurga, ti maysa a paset ti panawen iti nawatiwat a panagigawid nga adu kadagitoy a ginasut a ribribo a tattao ket pinatay, a mairaman dagiti pannakaibalud dagiti daulo ti Nalabbaga a Buyot iti pannakiramanda kadagiti gandat a panagikkat ti gobierno ti Sobiet.[3]
Idi Agosto 1939, kalpasan ti panakapaay tipanagibangon ti maysa nga Anglo-Pranko-Sobiet a Kumaduaan,[4] Ti USSR ni Stalin ket simrek iti maysa a di-mangriribok a tulag iti Nasi nga Alemania a daytoy ket nagbingbingay kadagiti bikodda a buklan ti impluensia idiay Dumaya a Europa. Daytoy a tulag ket pimmalubos ti Kappon ti Sobiet a makaala manen kadagiti sigud a teritoriona iti Ruso nga Imperio idiay Polonia, Pinlandia, dagiti Baltiko, Bessarabia ken akin-amianan a Bukovina idi nasapa a paset ti panawen ti Maikadu a a Sangalubongan a Gubat. Kalpasan ti panaglabsing ti Alemania iti daytoy a tulag babaen ti panagraut ti Kappon ti Sobiet idi 1941 ken ti panaglukat ti maysa a Dumaya a Sanguanan, ti Kappon ti Sobiet ket timmipon kadagiti Aliado. Nupay adu kadagiti nadangran ken natay a tattao ken dagiti napukaw a teritoriona it panagrugi a paset iti gubat, ti Kappon ti Sobiet ket nakapasardeng ti panagabanse ti Aksis kadagiti gubat iti Moscow ken Stalingrad. Dimteng a, ti Nalabbaga a Buyot ket nakapan iti Dumaya a Europa idi 1944–45 ken natiliwna ti Berlin idi Mayo 1945. Gapu ta adda ti naisangsangayan a papelna iti panagballigi tdagiti Aliado ti panagsupiat ti Alemania,[5][6] ti USSR ket rimsua ken nabigbigan a kas maysa a nalatak a bileg kalpasan ti gubat.[7]
Ni Stalin ket nagidaulo ti Sobiet a delegasion idiay Yalta ken dagiti Potsdam a Konperensia, nga isu ket nagiladawan ti mapa ti kalpasan ti gubat a Europa. Ti komunista a tinurayan dagiti kumanigid a gobierno a matalek iti Kappon ti Sobiet ket nagipatakder idiay Dumaya a Pagkaykaysaan dagiti satelite nga estado a ti USSR ket sumsumrek ti maysa a yaalsa para ti panagturay ti sangalubongan, a kakunkuna a ti Nalamiis a Gubat, iti Estado sUnidos ken ti NATO. Idiay Asia, ni Stalin ket nagibangon ti nasayaat a panakibiang kenni Mao Zedong idiay Tsina ken Kim Il-sung idiay Amianan a Korea, ken ti Stalin a panawen ti Kappon ti Sobiet kadagiti nadumaduma a pamay-an ket maysa a modelo para iti baro a naporma a Republika iti Tsina dagiti Tattao ken Republika iti Korea dagiti Demokratiko a Tattao.
Isu ket nagturay aginggana iti ipupusayna idi 1953, ni Stalin ket nangidaulo ti USSR iti paset ti panawen iti kalpasan ti gubat a panagpabaro, a namarkaan daytoy babaen ti panagturay ti Stalinista nga arkitektura. Ti nagballigi a panagrang-ay ti [nuklear a programa ti Sobiet]] ket nagpakabael iti daytoy a pagilian nga agbalin a makiadua a naarmasan ti nuklear a bileg iti lubong. Ti limbang a programa ti Sobiet ket nairugi a gapu kadagiti gandat a nuklear. Kadagiti kinaudi a tawenna, ni Stalin ket nangirugi pay kadagiti makunkun a a Dagiti Nalatak Gandat ti Patakder iti Komunismo ken ti Nalatak a Plano par aiti Panagbalbaliw iti Masna.
Kalpasan ti ipupusayna, ni Stalin ken ti turayna ket naipato kadagiti nadumaduma nga okasion, ti kaimudingan kadagitoy ket ti Maika-20 a Kongreso iti Partido Komunista iti Kappon ti Sobiet idi 1956, a ti simmaruno kenni Stalin a ni Nikita Khrushchev ket indarumna ti legadona ken nagidaulo kadagiti pamay-an ti de-Stalinisasion iti Kappon ti Sobiet. Dagiti moderno a kapanunotan kenni Stalin iti Ruso a Pederasion ket aglaaok, nga adda dagiti makapapunot kaniana a kas maysa a mangidadanes,[8] ken dagiti dadduma pay ket makitada isuna a kas maysa a mannakabael a daulo.[9]
Dagiti nagibasaran[urnosen | urnosen ti taudan]
- ^ Wheatcroft, S. G.; Davies, R. W.; Cooper, J. M. (1986). Industrialisasion ti Sobiet Naipanunotan manen: Dagiti Preliminario a Nagbanagan maipanggep ti Ekonomia a Panagrangrang-ay a nagbaetan ti 1926 ken 1941. 39. Panagrepaso ti Pakasaritaan ti Ekonomia. p. 264. ISBN 978-0-7190-4600-1.
- ^ a b Getty, Rittersporn, Zemskov. Dagiti biktima iti Sobiet a Sistema ti Panagdusa kadagiti Sakbay ti Gubgubat a Panawen: Ti Umuna a Panagarngian iti Pakaibatayan iti Arkibo nga Ebidensia. Ti Amerikano a Naipakasaritaan, Tomo. 98, Bilang. 4 (Okt., 1993), pp. 1017–1049.
- ^ Abbott Gleason (2009). Kadua ti Pakasaritaan ti Rusia. Wiley-Blackwell. p.373. ISBN 1-4051-3560-3
- ^ Michael Jabara Carley. Gibus iti 'Ababa, Di-napudno a Dekada': Panakapaay iti Anglo–Pranko–Sobiet a Kumaduaan idi 1939. Dagiti Panagadal ti Europa-Asia, Tomo. 45, Bilang. 2 (1993), pp. 303–341
- ^ Weinberg, G.L. (1995). Panagarmas ti Lubong: Ti Sangalubonganm a Pakasaritaan ti Maikadua a Sangalubongan a Gubat. Unibersidad ti Cambridge a Pagmalditan. p. 264. ISBN 0-521-55879-4.
- ^ Rozhnov, Konstantin, Sino ti Nangabak ti Maikadua a Sangalubongan a Gubat?. BBC.
- ^ Superpower politics: change in the United States and the Soviet Union Books.Google.com
- ^ Kasano a sinango ti Rusia dagiti dakes a napalabasna, BBC News (5 Marso 2003)
- ^ Ruso a kinaagtutubo: Ni Stalin ket nasayaat, nasken a pumanaw dagiti emigrante: poll, Reuters (25 Hulio 2007)


text:
Damdamag iti Lubong
Lubong
“Tinawen a dandani 3 a milion a maladaga ti matay iti umuna a bulan ti biagda, a kaaduan kadagiti makagapu ket mabalin koma a malapdan. Nasurok a 1/3 kadakuada ti matay iti umuna pay la nga aldaw ti biagda.”
Britain
Sigun iti Public Health England, immadu dagiti natay gapu iti polusion iti angin iti 15 a distrito iti London idi 2011. Nakaskasdaaw ta ti krudo ket maibagbaga a saan unay a makadangran iti aglawlaw gapu ta nain-inut ken basbassit ti iruarna a carbon dioxide. Ngem 91% iti polusion ti angin iti dayta a lugar ket aggapu kadagiti lugan nga agus-usar iti krudo.
Russia
Sigun iti surbey ti Public Opinion Foundation iti Russia idi 2013, imbaga ti agarup 52% kadagiti Russian a miembro iti Orthodox Christian a dida pay pulos nakabasa iti uray maysa la a paset ti Biblia. Kinuna met ti 28% a manmanoda nga agkararag.
Africa
Sigun iti report ti World Bank, nabuntog ti irarang-ay ti agrikultura ken kumarkaro ti kinapanglaw gapu ta di masinunuo no siasino ti makinkua iti matalon a daga. Iti Africa ti ayan ti 50% kadagiti mamulaan koma a daga iti lubong a saan pay a mataltalon
United States
Iti adu nga eskuelaan ken unibersidad, dagiti libro ket masuksukatanen kadagiti electronic tablet a naglaon kadagiti software, apps, dadduma pay nga impormasion a masapul a basaen ken adalen dagiti estudiante. Ngem makueskuestionaran no dakdakkel met laeng a kuarta ti maekonomia iti dayta.


text:
Ammoyo Kadi?
Kasano a maus-usar dagiti manomano a gilingan idi un-unana?
Naus-usar dagiti manomano a gilingan a paggiling kadagiti bukel tapno agbalin nga arina a maaramid a tinapay. Iti dandani amin a balay, paset ti inaldaw a trabaho dagiti babbai wenno katulong ti panagusar iti kasta a gilingan. Isu a kakuykuyog ti inaldaw a panagbiag idi un-unana ti panaggiling.—Exodo 11:5; Jeremias 25:10.
Nailadawan kadagiti drowing ken estatua iti nagkauna nga Egipto ti proseso ti panaggiling. Maikabil ti bukbukel iti rabaw ti medio limmikkaong a dakkel a daplat a bato. Agparintumeng ti aggiling ket iggaman ti dua nga imana ti basbassit a bato sa ipasango-ipalikud nga ikaskasna dayta iti dakkel a daplat a bato tapno marumek dagiti bukel. Sigun iti maysa a reperensia, gagangay nga agtimbang iti 2-4 a kilo ti basbassit a bato a paggiling. No mausar kas armas, makapapatay la ketdi dayta a bato.—Uk-ukom 9:50-54.
Nakapatpateg iti biag ti pamilia ti panaggiling iti bukbukel nga uray la adda linteg iti Biblia a mangiparit iti panangala iti gilingan kas garantia a pagbayad iti utang. “No pautanganyo ti maysa a tao, diyo alaen ti gilinganna kas salda ti impautangyo ta daytoy ti aramatenna iti pagbiag ti familiana,” kuna ti Deuteronomio 24:6, Ti Baro a Naimbag a Damag Biblia.
Ania ti tuktukoyen ti sasao a “saklot a saad”?
Kuna ti Biblia a ni Jesus ket “adda iti saklot a saad iti Ama,” a mabalin met a kaipapananna a “nakasadag iti barukong ti Ama.” (Juan 1:18) Ipakita dayta ti naisangsangayan a kinadekket ken anamong ti Dios kenkuana. Tumukoy dayta a sasao iti kaugalian idi dagiti Judio no sumangoda iti panganan.
No mangan dagiti Judio idi kaaldawan ni Jesus, agpuestoda a nakasikig kadagiti sopa a naipalawlaw iti lamisaan. Isadagda ti kannigid a sikoda iti kutson a pagsadagan. Iti dayta a posision, nawaya ti kannawan nga imada. Gapu ta agaabay dagiti mangmangan ken nakasikigda iti kannigid, “ti ulo ti maysa ket asideg iti barukong daydiay adda iti likudna,” kuna ti maysa a reperensia, “isu a maikuna a ‘nakasadag isuna iti barukong’ ti sabali.”
Maibilang idi a dakkel a dayaw wenno pribilehio ti panagsadag iti barukong ti ulo ti pamilia wenno ti nagawis para iti pannangan. Isu nga idi sinelebraran ni Jesus ken dagiti adalanna ti maysa a tinawen a selebrasion dagiti Judio, ‘ti adalan a dinungdungngona’ a ni apostol Juan ket ‘nagsadag iti barukongna’ tapno agsaludsod kenkuana.—Juan 13:23-25; 21:20.


text:
Asteroid
Dagiti asteroid ket dagiti bassit a planeta (bassit a bagbagi ti Sistema Solar ken dagiti ansisit a planeta) a saan a dagiti bandus, a naipangpangruna kadagiti adda iti akin-uneg a Sistema a Solar. Dagitoy ket tinawtawagan pay idi a kas dagiti planetoid, a naipangpangruna dagiti dadakkel. Dagitoy a termino aket naipakasariaan a naipakpakat idi iti aniaman nga astronomiko a banag nga agpalpalikmut iti Init a saan a nangipakpakita ti disko iti maysa a planeta ken saan a napaliiwan nga adda dagiti pannakailasinan itimaysa nga aktibo a bandus, ngem kas dagiti bassit a banag iti akin-ruar a Sistema a Solar a naduktalan, dagiti nalaka nga agbalbaliw a nakaibaytayan ti rabawda ket nabirukan idi a kapadpada dagiti bandus, ken isu a dagitoy ket kankanayon a nailaslasin manipud kadagiti tradisional nga asteroid.[1] Isunga ti termino nga asteroid ket kaaduan a nagbalinen a naipangpangruna a mangitudo kadagiti bassit a bagiu iti akin-uneg a Sistema a Solar aginggana iti pagtayyekan ti Hupiter. Dagitoy ket naigrupoda kadagiti akin-ruar a bagi nga centaur, dagitii Neptuno a troyan trojan, ken dagiti trans-Neptunio a banag a kas dagiti bassit a planeta, a daytoy ti termino a kinaykayat kadagiti sirkulo ti astronomikow.[2] Iti daytoy nga artikulo ti termino nga "asteroid" ket mangitudo kadagiti bassit a planeta iti akin-uneg a Sistema a Solar.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti asteroid". NASA – Jet Propulsion Laboratory. Naala idi 13 Septiembre 2010.
- ^ Asimov, Isaac, ken ni Dole, Stephen H. Dagiti Planeta para iti Tao (New York: Random House, 1964), p.43.
Dagiti silpo ti ruar[urnosen | urnosen ti taudan]
- Midia a mainaig iti Asteroid iti Wikimedia Commons


text:
Kategoria:Dagiti pagilian a nagbeddengan dagiti bagi ti danum
Dagiti subkategoria
Daytoy a kategoria ket addaan kadagiti sumaganad a 10 a subkategoria, manipud iti 10 a dagup.
A
- Dagiti pagilian a nagbeddengan ti Taaw Artiko (6 K, 4 P)
B
- Dagiti pagilian a nagbeddengan ti Baybay Baltiko (7 K, 8 P)
I
- Dagiti pagilian ti Taaw Indiano (18 K, 21 P)
K
- Dagiti pagilian ti Karibe (21 K, 24 P)
M
- Dagiti pagilian ti Baybay Mediteraneo (18 K, 19 P)
N
- Dagiti pagilian ti Baybay Nangisit (6 K, 6 P)
P
- Dagiti pagilian a nagbeddengan ti Taaw Pasipiko (18 K, 17 P)
T
- Dagiti pagilian a nagbeddengan ti Taaw Atlantiko (28 K, 42 P)